Mampu Dikawal Guna Telefon Pintar, Koleksi Kereta Lumba Shell Ini Pula Jadi Rebutan Dewasa

Jika kelmarin tular ramai orang berpusu-pusu mahu mendapatkan permainan set Happy Meal McDonald’s, bagi mereka yang minat kereta lumba kawalan jauh pula boleh dapatkan seleksi kereta mainan tersebut di stesen minyak Shell terdekat.

Menerusi TikTok, dapat dilihat ramai orang yang telah mendapatkan kereta lumba kawalan jauh tersebut ‘flex’ dan review kereta mainan itu. Bukan itu sahaja, ada juga yang menunjukkan skil mereka mengawal kereta lumba tersebut.

Replying to @wx400 Hahahah Kita try terus dekat tempat pam minyak. #keretashell #shell

♬ original sound – MubarakAlYahya – MubarakAlYahya

Malang pakai 4×4 Disel tk boleh beli kereta ni, kena suruh bini isi minyak ron95 🤣 Btw Dlm App ni boleh race mcm nfp hahaha #hotwheels #fyp #hotwheelscollections #hotwheelscollector #hotwheelsmalaysia #shell #shellmalaysia

♬ bunyi asal – MohdAzrul 🚙 – MohdAzrul 🚙

🏎💨 #shellmalaysia #shellmotorsport #racewithshell #imlimitededition

Nak racun korang la 💉😁 dapatkan di semua cawangan Shell gais. Bermula semalam baru release Bmw m4 & ferrari F1. Limited cepatttt!! #fyp #fypmalaysia #fypsarawak #tiktokmalaysia #tiktoksarawak #tiktokindonesia #trending #shell #viralmalaysia

Untuk pengetahuan anda, kereta lumba kawalan jauh Shell ini telah mula dijual pada 8 oktober dan akan berakhir pada 8 Disember serta model yang berbeza akan dijual setiap dua minggu.

Menarik, bukan? Anda boleh membeli kereta lumba kawalan jauh ini dengan harga RM60 termasuk baterinya. Sebelum terlupa, syarat utama untuk anda boleh membeli kereta lumba ini adalah anda perlu mengisi minyak sebanyak RM50 dalam satu resit. Tunggu apa lagi?


‘Mampu’ Hasilkan Pasport Siapa Sahaja Termasuk Sylvester Stallone, Sindiket Bulgaria Ini Akhirnya Tumpas

Di saat dunia bergelut dengan pandemik COVID-19, muncul pula kumpulan yang menjadi sindiket kepada penghasilan dokumen palsu dan pasport. Lebih menarik, kumpulan ini menawarkan servis buat siapa sahaja termasuk menghasilkan pasport palsu buat pelakon Hollywood terkenal iaitu Sylvester Stallone.

Walau bagaimanapun, sepandai-pandai tupai melompat, akhirnya jatuh ke tanah juga. Itulah yang terjadi buat sindiket ini apabila empat warga negara Bulgaria yang daripada kumpulan ini ditangkap kerana dipercayai terlibat dalam agenda jenayah terancang.

Berdasarkan laporan daripada Reuters, pihak pendakwa raya telah mengenakan dakwaan kepada empat suspek yang didapati mengedarkan dokumen rasmi palsu, selain wang dolar Amerika Syarikat (AS) dan Euro palsu di Bulgaria.

Apa yang membuatkan isu ini menjadi lebih besar adalah penawaran dokumen palsu kepada orang ramai yang secara tidak langsung membuatkan orang ramai rugi dan tertipu. Menggunakan gambar figura popular seperti Sylvester Stallone antara cara sindiket ini mempromosikan servis yang ditawarkan.

Setakat ini, kesemua suspek telah ditangkap pihak polis menerusi siasatan di 30 buah lokasi di serata Bulgaria hasil kerjasama Europol dan Perkhidmatan Rahsia Amerika Syarikat.

Tidak hanya menghasilkan pasport, menerusi serbuan yang dibuat, pihak polis telah menjumpai wang palsu Euro dan dolar, kad pengenalan serta lesen memandu palsu Bulgaria.

Tular pada minggu ini apabila dua rakyat Malaysia di Guantanamo bakal dihadapkan ke mahkamah selepas 18 tahun ditahan tanpa bicara.

18 Tahun Ditahan Tanpa Bicara, Dua Rakyat Malaysia Di Guantanamo Bakal Dihadap Ke Mahkamah

Manusia Terkaya Di Dunia Elon Musk Mahu Sedekah RM400 Juta, Berikut Adalah Syarat-Syaratnya


Mampu Milik Dah Penuh Gaya, Ini 5 Lampu Meja Pintar Yang Bakal Memudahkan Tugas Seharian Anda

Lampu meja pintar membolehkan anda menyesuaikan pencahayaan anda untuk setiap keadaan. Bukan itu sahaja, ada yang datang bersama aplikasi bagi memudahkan lagi mengawal sejumlah ciri menarik menerusinya.

Anda mungkin mengalami kesukaran untuk membuat pilihan dek kerana tidak mengetahui spesifikasi atau pun bajet yang bersesuaian. Jadi, kami kongsikan lima pilihan lampu meja pintar yang boleh dipertimbangkan.

AUKEY RGB LED Table Lamp ini merupakan pilihan ramai pengguna untuk memudahkan kehidupan seharian. Hal ini kerana lampu AUKEY mempunyai ciri kawalan suara seperti Alexa Echo atau Google Home Assistant untuk mengubah mod lampu atau tahap kecerahan.

Bukan itu sahaja, anda boleh melakukan pelbagai tetapan seperti kecerahan, warna lampu dan juga tempoh penggunaan menerusi aplikasi khas yang mesra pengguna. Rekaannya juga tampak premium dan tahan lasak untuk kegunaan tempoh panjang.

Kini anda boleh dapatkan AUKEY RGB LED Table Lamp di Shopee dan Lazada pada harga RM99.

Beli Sekarang AUKEY RGB LED Table Lamp Di Shopee

Beli Sekarang AUKEY RGB LED Table Lamp Di Lazada

Selain itu, anda boleh mencuba lampu meja keluaran Baseus kerana mempunyai binaan yang premium berserta beberapa ciri pintar padanya.  Lampu ini mempunyai ciri adaptif yang boleh mengesan dan menyesuaikan pencahayaan mengikut persekitaran secara automatik.

Malah, ia hadir dengan fungsi ingatan yang mana boleh mengekalkan mod dan tahap kecerahan kali terakhir digunakan. Bukan itu sahaja, lampu ini boleh dilipat sekaligus boleh disimpan dengan mudah atau di bawa ke mana-mana.

Kini anda boleh dapatkan lampu pintar keluaran Baseus dengan harga RM124.90 menerusi Shopee atau di Lazada berharga RM118.

Beli Sekarang Baseus Smart Eye Series Desk Lamp Di Shopee

Beli Sekarang Baseus Smart Eye Series Desk Lamp Di Lazada

Seterusnya, Xiaomi juga menawarkan sebuah lampu meja pintar yang mantap pada harga mampu milik. Selain rekaan yang minimalis, lampu ini juga dilengkapi dengan ciri pintar kawalan suara yang boleh mengawal kecerahan atau pun beberapa mod lain.

Terdapat juga aplikasi khusus yang boleh diakses menerusi pelbagai peranti untuk membuat tetapan dan banyak lagi. Lampu ini mempunyai kecerahan maksimum sehingga 400 lumen atau kurang daripada 3 lumens sebagai cahaya tambahan sewaktu tidur.

Anda boleh dapatkan Xiaomi Mi Smart Lamp ini dengan harga RM129 menerusi Shopee atau di Lazada dengan harga RM139.

Beli Sekarang Xiaomi Mi Smart Lamp Di Shopee

Beli Sekarang Xiaomi Mi Smart Lamp Di Lazada

Govee Aura Smart Table merupakan sebuah lampu yang lengkap dengan pelbagai fungsi kerana mempunyai sokongan mikrofon dan juga ciri pintar. Lampu Govee tampil dengan lebih 16 juta pilihan warna vibran yang boleh menerangi ruangan anda dengan baik.

Seperti lampu yang lain, ia hadir dengan sokongan aplikasi dan juga arahan suara untuk mengubah warna lampu, mematikan lampu atau mengawal kecerahan cahaya.Menariknya, lampu ini mempunyai ciri istimewa iaitu memainkan lagu menerusi sambungan Wi-Fi.

Govee Aura Smart Table ini sedia ditawarkan pada harga RM359 menerusi Lazada.

Beli Sekarang Govee Aura Smart Table Di Lazada

Yeelight Eye Lamp Pro ini menggunakan teknologi SunLike yang boleh melindungi mata pengguna. Cahaya yang lampu ini hasilkan adalah hampir sama dengan cahaya semula jadi, maka cahaya yang dipancarkan memberi keselesaan pengguna.

Lampu meja ini mempunyai satu pemberat di bawah yang juga mempunyai kawalan sesentuh untuk melaras kecerahan lampu. Selain itu, lampu Yeelight ini hadir dengan aplikasi pintar dan kawalan suara untuk membuat tetapan dengan mudah menerusinya.

Anda boleh dapatkan lampu pintar serba premium ini pada harga RM599 di Lazada.

Beli Sekarang Yeelight Eye Lamp Pro Di Lazada

Secara peribadinya, Goove Aura Smart Table ini memang pilihan terbaik kerana tampil dengan sejumlah ciri pintar menarik di samping rekaan premium. Malah, ramai pengguna memberi rating yang positif terhadap produk ini menerusi pelbagai platform.

Kini anda juga boleh memiliki sebuah lampu meja pintar yang serba guna untuk memudahkan kehidupan seharian. Anda kini boleh membeli model lampu yang bersesuaian dengan bajet dan fungsi yang dimahukan.


Mampu Panaskan Ayam Goreng, KFC Perkenalkan Konsol Dengan Sokongan 4K

Apabila teringin makan ayam goreng, mesti ramai terbayang kelazatan ayam goreng KFC. Makan ketika panas pasti licin sehingga menjilat jari.

Bukan sekadar restoran makanan segera, KFC tampil berkolaborasi dengan Cooler Master hadir dengan KFC Console. Difahamkan, KFC Console ini hadir dengan cip Intel Nuc 9 minicomputer dan juga slot GPU desktop boleh tukar.

Introducing the KFConsole. #PowerYourHunger pic.twitter.com/k7AM6g61Ip

— KFC Gaming (@kfcgaming) December 22, 2020

Menariknya, KFC Console ini juga mampu memanaskan ayam dan mengekalkan kehangatannya ketika anda bermain permainan. ‘Awesome’ sangat, beli konsol gaming tapi miliki kelebihan untuk panaskan makanan.

Walau bagaimanapun, tarikh dan harga KFC Console ini masih belum diketahui. Adakah anda akan dapatkan KFC Console ini jika ia sudah dipasarkan?

Sementara itu, kami kongsikan beberapa artikel berkaitan KFC pada pautan di bawah ini.

Kami Cuba KFC Crunchy Tandoori Baharu Dan Ini Pandangan Kami

Crocs Perkenalkan Sandal Edisi ‘Ayam Goreng’ Hasil Kolaborasi Bersama KFC


Mampu Raih Hadiah Sehingga RM5,000, Ini Sebabnya Ramai Sanggup Berebut Dapatkan Siri Redmi Note 11

Awal tahun ini telah menyaksikan jenama nombor 1 Malaysia iaitu Xiaomi melancarkan Redmi Note 11 series yang sekaligus berjaya menjadi pilihan ramai menerusi spesifikasi yang hebat yang ditawarkan.

Bukan itu sahaja, siri yang dilabel sebagai ‘Midrange King’ ini turut hadir dengan harga mampu milik membuatkan Redmi Note 11 series jadi rebutan sehingga kini.

Lebih membuatkan orang ramai teruja, Xiaomi pada kali ini turut hadir memperkenalkan Redmi Note 11 Series Bonanza yang membolehkan anda meraih baucar sehingga RM5,000 seminggu. Serius lumayan! Sebelum itu, ayuh kita ketahui terlebih dahulu mengapa model ini berjaya menjadi pilihan ramai.

Untuk pengetahuan, model ini hadir dengan 4 pilihan model yang terdiri daripada Redmi Note 11 Pro 5G, Redmi Note 11 Pro, Redmi Note 11S dan juga Redmi Note 11. Kesemua model ini masing-masing berjaya menjadi pilihan pengguna menerusi spesifikasi serta tawaran yang ditawarkan.

Dalam mendapatkan sesebuah telefon pintar, sudah pastinya skrin dan paparan antara yang menjadi aspek utama. Penawaran skrin yang jelas dan terang pastinya membuatkan pengalaman penggunaan sesebuah telefon pintar lebih menarik.

Menerusi Redmi Note 11 series, skrin yang ditawarkan adalah bersaiz 6.67-inci dan 6.43-inci beserta paparan FHD+ AMOLED DotDisplay beserta DCI-P3 wide color gamut yang mampu menawarkan warna yang lebih menyerlah daripada skrin telefon pintar pengguna.

Mengulas dari segi refresh rate, model ini berjaya dilengkapkan dengan refresh rate sehingga 120Hz manakala touch sampling rate pula berjaya mencapai 360Hz.

Pengguna juga tidak perlu risau untuk menggunakan model ini pada keadaan cahaya terang atau di bawah terik matahari kerana turut dibekalkan dengan paparan mencecah 1200 nits. Serius menarik!

Sekali pandang, Redmi Note 11 series sememangnya seakan telefon pintar premium. Rekaan yang moden antara yang membuatkan model ini menyerlah.

Bukan itu sahaja, model ini turut hadir dengan flat-edge body design beserta speaker dual super linear yang mampu menawarkan output bunyi pada bahagian atas dan bawah.

Penawaran ini pastinya memberi keseronokan berganda khususnya buat anda yang kerap menggunakan telefon pintar bagi tujuan bermain game atau menonton siri atau filem menerusi aplikasi penstriman.

Processor yang pantas serta bebas daripada lagging pastinya bakal membantu untuk anda menggunakan telefon pintar dengan lancar bagi urusan seharian.

Menerusi Redmi Note 11 Series, anda pasti tidak lagi risau mengenai masalah lagging dengan penggunaan processor Snapdragon® 695 advanced octa-core bagi model Redmi Note 11 Pro 5G. Cipset ini turut ditawarkan bersama penyambungan 5G dalam menjamin prestasi yang pantas dan smooth.

Model Redmi Note 11 Pro dan Redmi Note 11S juga tidak kurang hebatnya dengan penggunaan processor MediaTek Helio G96 advanced octa-core beserta RAM sehingga 8GB. Bermain game atau multitasking menersi Redmi Note 11 Series pastinya bukan lagi halangan.

Redmi Note 11 pula dilengkapi Snapdragon® 680 processor direka dengan flagship-level 6nm process khusus untuk prestasi yang mantap dan menjimatkan tenaga penggunaan pada masa yang sama.

Kesemua 4 peranti Redmi Note 11 series dilengkapi 5,000mAh kapisiti batteri. Hal ini membolehkan peranti ini dapat digunakan untuk sehari penggunaan menerusi satu pengecasan penuh tanpa sebarang masalah.

Bukan itu sahaja, Redmi Note 11 Pro 5G dan Redmi Note 11 Pro series pastinya bakal menjimatkan masa anda dengan penawaran 67W turbo charging buat yang membolehkan pengecasan sehingga 50% dalam tempoh sepantas 15 minit sahaja. Serius laju!

Bagi model Redmi Note 11S and Redmi Note 11 pula, model-model ini hadir dengan 33W Pro fast charging yang membolehkan pengecasan penuh dalam masa sekitar 1 jam sahaja.

Tidak sah rasanya sekiranya dilabel Midrange King namun tidak menguasai bahagian kamera. Meskipun berjaya menawarkan paparan yang terang dan jelas dengan refresh rate 120Hz, spesifikasi yang serba lengkap dan juga pengecasan pantas, model ini nampaknya turut tidak mengabaikan bahagian kamera.

Menerusi Redmi Note 11 series, kesemua empat-empat model ini berjaya dilengkapi dengan sensor Samsung HM2 108-megapixel yang turut hadir dengan teknologi dual native ISO.

Penggunaan sensor ini bakal menawarkan pencahayaan yang terang dan jelas meskipun mengambil gambar pada waktu malap. Dalam erti kata lain, mengambil gambar yang jelas atau jarak jauh bukan lagi masalah buat pengguna meskipun hadir dengan harga mampu milik.

Oh ya, model ini juga pastinya menjadi pilihan buat mereka yang gemar selfie kerana berjaya dilengkapkan dengan kamera 16-megapixel. Pastinya gambar selfie anda akan kelihatan lebih jelas dan tampak natural selepas ini.

Kami yakin anda pastinya cukup teruja untuk mendapatkan Redmi Note 11 series. Bukan sahaja dilengkapi spesifikasi yang hebat baik dari segi processor, paparan dan kamera malah turut menawarkan pengecasan pantas.

Menariknya, model serba lengkap ini sedia untuk didapatkan dengan harga yang sangat mampu milik dan berbaloi. Berikut merupakan keempat-empat model bagi Redmi Note 11 Series.

Redmi Note 11 Pro 5G , 8GB + 128GB: RM 1,299
Redmi Note 11 Pro, 8GB + 128GB: RM 1,149
Redmi Note 11S, 8GB + 128GB: RM 999
Redmi Note 11, 6GB + 128GB: RM 849

Apa yang perlu anda lakukan untuk dapatkan sertai Redmi Note 11 Series Bonanza bagi memenangi baucar RM5,000 hanyalah dapatkan mana-mana model Redmi Note 11 Series menerusi Kedai Sah Xiaomi sahaja.

Peraduan yang berlangsung dari 14 November sehingga 31 Disember 2022 ini membuka peluang buat para pembeli meraih sehingga RM5,000 seminggu di mana tiga pemenang bertuah bakal dipilih setiap minggu.

Apa tunggu lagi? Sekiranya anda mahukan telefon pintar dengan spesifikasi serba lengkap, kamera yang mantap serta hadir dengan fungsi pengecasan pantas, Redmi Note 11 Series adalah jawapannya. Mungkin ini peluang anda untuk meraih wang lumayan daripada Xiaomi.


Mampukah Korea Utara Hantar Peluru Berpandu Ke Malaysia? Ini Jawapannya

Perkataan yang paling hangat diperkatakan dalam dunia geopolitik 2-3 hari ini ialah THAAD.

Sementara kita dan Korea Utara menarik tali, Kim Jong-un turut melancarkan 4 biji peluru berpandu ke Laut Jepun pada Isnin yang lalu (6 Mac). Ke laut, ‘literally’, kesian ikan salmon dalam laut.

Pahlawan kekunci yang baru berjinak-jinak nak jadi pakar senjata terus lemah semangat dan meminta kerajaan kita mengalah. ‘Habislah kita, nuklear depa boleh sampai kat Malaysia kot!’ ujar mereka.

Selama ini saya menolak kemungkinan Korea Utara menyerang Malaysia menggunakan peluru berpandu, kerana ia adalah di luar kepentingan strategik Korea Utara, sedangkan peluru berpandu adalah aset strategik Korea Utara.

Tetapi, kalau, kalau lah, Kim Jong-un tiba-tiba naik sawan dan ingin menyerang Malaysia, adakah peluru berpandu Korea Utara yang membawa kepala peledak nuklear (‘nuclear warhead’) mampu mengancam keselamatan Malaysia? Jawapannya TIDAK.

Sebab yang pertama: jarak minimum di antara tempat pelancaran peluru berpandu Korea Utara (Hwadae) dan Malaysia ialah 4,210km (Kudat) hingga 4,952km (Kuala Terengganu).

Untuk menyerang Malaysia, Korea Utara memerlukan peluru berpandu balistik antara benua (‘inter-continental ballistic missile’ – ICBM) yang boleh terbang sejauh 5,000km. Namun Korea Utara tidak berjaya membangunkan ICBM. Percubaan terakhir Korea Utara menguji ICBM bernama ‘Taepodong-2’ pada tahun 2006 telah gagal.

Yang Korea Utara main tembak ke laut Jepun itu ialah peluru berpandu jarak pendek (‘short-range ballistic missile’ – SRBM – maksimum 600km), jarak sederhana (‘middle-range ballistic missile’ – MRBM – maksimum 1,300km) dan jarak perantaraan (‘intermediate-range ballistic missile’ – IRBM – maksimum 3,500km).

Antara peluru berpandu yang dimiliki Korea Utara ialah Scud-C (SRBM), Rodong-1 dan Rodong-2 (MRBM) dan Taepodong-1 dan Musudan (IRBM).

Paling jauh Korea Utara boleh pergi ialah 2,500km dengan Taepodong-1. Korea Utara kata mereka boleh pergi sampai 4,000km dengan Musudan, namun tiada bukti bahawa Musudan boleh berfungsi. Sasaran utama Korea Utara ialah Korea Selatan dan Jepun. Tetapi kebanyakan masa peluru berpandunya jatuh ke laut. Sejak tahun 1993, pelancaran peluru berpandu Korea Utara tidak pernah mencederakan seekor kambing pun.

Sebab yang kedua: jangan kata Malaysia, ruang udara Korea Selatan pun Korea Utara tidak dapat menembusi. Ini kerana tindakan melulu Kim Jong-un pada Isnin lepas telah membolehkan Amerika Syarikat menyempurnakan sistem pertahanan peluru berpandu ‘Theater Missile Defense’ (TMD) yang dibangunkan selepas Korea Utara melancarkan Taepodong-1 pada 31 Ogos 1998. Tujuannya adalah untuk melindungi sekutunya, Jepun dan Korea Selatan.

Konsep pertahanan peluru berpandu (‘missile defense’) adalah memusnahkan peluru berpandu menggunakan peluru berpandu yang bertindak sebagai penangkis (‘interceptor’). Peluru berpandu yang dilancarkan ke udara akan melalui 4 fasa: ‘boost’, ‘ascent’, ‘mid-course’ dan ‘terminal’.

Apabila peluru berpandu berada di fasa ‘boost’ atau ‘ascent’, radar dalam sistem akan dapat mengesan ia dan memberi isyarat kepada penangkis untuk menembak jatuh (‘hit-to-kill’) peluru berpandu ketika ia memasuki fasa ‘terminal’.

Jadi, peluru berpandu dimusnahkan sebelum ia sempat mendarat dan meletup. Dengan itu, ‘missile defense’ juga dikenali sebagai ‘missile shield’ kerana ia umpama perisai yang memayungi objek lindungan daripada ancaman peluru berpandu.

Pada asalnya, sistem ‘Patriot’ digunakan (‘Patriot’ = Phased Array Tracking to Intercept of Target’). Ia dapat menangkis peluru berpandu di altitud 40km. Namun, pada Mac 2014, Korea Utara telah membuat sedikit inovasi: Korea Utara melancarkan Rodong di altitud yang lebih tinggi, walaupun jarak dipendekkan, supaya ia dapat mengelak Patriot.

Jadi, THAAD (‘Terminal High Altitude Area Defense’) telah diperkenalkan untuk ‘counter’ balik taktik baru Korea Utara. THAAD boleh memintas peluru berpandu yang terbang di altitud melebihi 40 km. Dengan adanya THAAD, Patriot (model PAC-2/3) dan Aegis (di laut), sistem TMD Amerika hampir sempurna untuk melindungi sekutunya di Asia Timur.

China yang paranoid sentiasa melihat diri sebagai sasaran THAAD yang sebenarnya, ‘ancaman Korea Utara’ cuma alasan yang direka Amerika, katanya. Walaupun THAAD direka khas untuk memintas SRBM dan MRBM, bukan ICBM China yang mensasarkan Amerika, namun sistem radar THAAD dapat memantau dan mengesan pergerakan ICBM China dan memberi isyarat kepada sistem ‘National Missile Defence’ (NMD) di Amerika.

Jadi, sejak tahun 1998 lagi China cuba mempengaruhi Korea Selatan supaya tidak menerima sistem TMD Amerika. China sanggup menjadi orang tengah di antara Korea Utara dan Korea Selatan dalam rundingan menyelesaikan masalah ancaman nuklear Korea Utara. China melarang Korea Utara membuat provokasi. Zaman Kim Jong-il, boleh lagi.

Namun Kim Jong-un yang berdarah muda suka melakukan provokasi yang merosakkan geostrategi China. Sifat liar dan angkuh Kim Jong-un menyebabkan dia tidak serasi dengan Beijing. Sehingga hari ini, Kim Jong-un masih belum bertemu dengan pemimpin tertinggi China, sesuatu yang luar biasa dalam hubungan dua hala China dan Korea Utara.

Selepas Kim Jong-un menguji bom hidrogen pada Januari 2016, Korea Selatan telah memutuskan pada Februari 2016 untuk membeli THAAD. Tindak balas China ialah suruh rakyatnya memboikot barangan Korea Selatan. China cuba memaksa Korea Selatan mengubah fikiran melalui tekanan ekonomi.

Walaupun skandal presiden Park Geun-hye membawa harapan penundaan pemasangan THAAD, sekiranya Moon Jae-in (seorang yang bersimpati dengan Korea Utara) menjadi presiden baru. Namun tindakan Kim Jong-un pada Isnin lepas telah memuktamadkan penempatan THAAD di Korea Selatan, pada tarikh keramat 7 Mac 2017. China sekarang betul-betul menyampah dengan Kim Jong-un.

Adakah Malaysia mempunyai sistem pertahanan udara yang dapat menangkis serangan peluru berpandu? Jawapannya ADA. Malaysia memiliki sistem peluru berpandu permukaan-ke-udara (‘surface-to-air missile’ – SAM) yang memainkan peranan seakan sama dengan THAAD, antaranya Rapier. Kalau peluru berpandu Korea Utara berjaya memasuki ruang udara Malaysia pun, ia pun boleh ditembak jatuh.

Hanya pahlawan kekunci yang tak tahu hujung pangkal sistem pertahanan dan keselamatan negara akan gelabah dan meroyan tak tentu pasal. Ya, peluru berpandu boleh sampai. Sampai dalam mimpi awak.

Ayuh mari kita memperkasakan ilmu ketenteraan!


Man Raja Lawak Derma RM50,000, Jual Kereta Dan Motosikal Demi Bantu Rakyat Malaysia

Di saat media sosial kecoh dengan isu segelintir artis yang meminta bantuan khas untuk mengharungi situasi COVID-19 sekarang, lain pula yang dilakukan oleh pelawak tanah air Man Raja Lawak.

Man Raja Lawak atau nama sebenarnya Abd Rahman Kasim dalam satu kiriman di Instagram-nya pada semalam mengumumkan akan mendermakan wang tunai sebanyak RM50,000 kepada mereka yang terkesan dengan situasi sekarang.

A post shared by  Man Raja Lawak (@manrajalawak) on Mar 31, 2020 at 12:31am PDT

Wang tunai itu menurut Man adalah merupakan hasil daripada hadiah kemenangan beliau dalam pertandingan realiti Maharaja Lawak Mega sebelum ini.

Beliau sebelum ini menyertai pertanding itu bersama dengan Kumpulan Puteh yang turut disertai lagi dua pelawak Ali dan Mamak pada tahun lalu.

Biar SEJUTA kali putus cinta..tapi..jgn SATU kali pun PUTUS ASA..rahsia sye.

A post shared by  Man Raja Lawak (@manrajalawak) on Jan 11, 2020 at 7:44pm PST

Man bagaimanapun menjelaskan bantuan itu akan dinilai terlebih dahulu oleh pihaknya dan akan diberikan kepada mereka yang layak sahaja.

Beliau juga pada masa sama mengingatkan agar mereka yang ingin memohon bantuan itu agar hanya menghubunginya melalui Instagram sahaja dan bukan saluran lain.

“Sekarang ni Facebook, Whatsapp, dan call masuk tak henti-henti sejak tersebar cerita saya.

“Saya kena teliti dan pastikan anda benar-benar layak baru saya akan transfer- sama ada cepat atau lambat dan tidak semestinya ikut amaun yang anda minta,” tulisnya dalam kiriman di Instagram.

Dek kerana permohonan yang terlalu tinggi itu juga, Man dalam satu kirimannya lain turut berkorban untuk menjual motosikal dan kereta miliknya bagi menambah jumlah sumbangan yang akan diberikan kepada mereka yang memerlukan itu.

“Dalam saat-saat genting begini, saya menyeru mana-mana pihak yang masih ada tunai, tolonglah beli motorsikal dan kereta saya untuk menambahkan jumlah sumbangan saya.

“Sesiapa berminat boleh DM saya, nak jual dengan harga mampu milik,” kongsi beliau.

Artis tempatan sebelum ini menimbulkan kontroversi apabila terdapat sebahagian daripada mereka yang dikatakan memohon bantuan khas daripada kerajaan berikutan situasi ekonomi yang tidak menentu ketika ini. Baca perkongsian kami sebelum ini untuk mengetahui dengan lebih lanjut.

Netizen ‘Salah Faham’ Kenyataan Artis Rayu Bantuan Khas COVID-19?

Video Muzik Terbaru Achey Dan Fad Buatkan Peminat Rindu Arwah Abam

Netflix Rendahkan Kualiti Video Di Malaysia Sepanjang April


7 Selebriti Kucing Yang Wajib Anda Ketahui. #3 Paling Rare.

Tahukah anda bahawa terdapat beberapa selebriti kucing yang sering menambat hati peminat-peminat kucing di dalam Internet?

Jangan bertangguh lagi. Peminat kucing, teruskan bacaan anda seperti di bawah.

1. Snoopy the Cat

Dengan mata bulat, hidung mungil, dan badan bulatnya, Snoopy merupakan selebriti kucing yang paling comel. Pada asalnya beliau terkenal di negara asalnya, Cina, melalui laman sosial Weibo, tetapi oleh kerana kecomelan dan aksinya, beliau pantas menjadi fenomena antarabangsa. Fanpage Snoopy untuk warga Thailand sahaja mencecah 36,000 likes dalam setahun! Beliau mendapat pendedahan antarabangsa melalui featured posting di dalam Catsparella, dan kini, terdapat 2 blog Tumblr yang dibuat untuk beliau.Snoopy the Cat, bukan setakat comel, tetapi, mempunyai fashion sense yang wajar kita ikuti!

Maru, berasal dari Jepun, merupakan seekor kucing yang sangat nakal tetapi lucu! Mendapat gelaran kucing paling lucu dalam dunia, kucing ini adalah seekor jantan berbaka Scottish Fold. Beliau menjadi terkenal apabila aksinya bermain – terutama kegilaanya bermain kotak dan kesukaannya memakai “topi” dirakam dan dikongsi di Youtube. Setakat April 2013, video Maru telah ditonton sebanyak 200 juta kali! Buku dan DVD bertajuk “I Am Maru”, DVD Maru Desu dan buku berbahasa Jepun telah diterbitkan untuk merakam aksi-aksi manja Maru.

Anda pasti tidak akan lupakan wajah garang Colonel Meow ini. Colonel Meow ialah seekor kucing jantan berbaka Parsi-Himalaya dan merupakan pemegang rekod Guinness 2014 untuk bulu kucing terpanjang – 9 inci! Colonel Meow menjadi terkenal apabila pemiliknya (“slave beasts”) berkongsi gambar-gambarnya di Facebook dan Instagram. Beliau mempunyai beratus ribu pengikut yang dipanggil “minions”. Di kalangan pengikutnya, Colonel Meow sering dipanggil “Diktator Comel yang Menakutkan”, “Peminum Scotch”, dan “Kucing Paling Pemarah dalam Dunia”.

Pada asalnya, Lil Bub merupakan kucing liar yang diambil sejak kecil oleh tuannya. Akibat dari mutasi genetik, Lil Bub memiliki mata yang besar, berbadan kecil dan lidah yang sentiasa terkeluar. Meskipun dengan pelbagai kesukaran yang beliau hadapi, Lil Bub dapat membesar dengan sihat di bawah penjagaan tuannya, Bridavsky. Bridavsky sering berkongsi video Lil Bub di Youtube, dan hasilnya Lil Bub telah mengumpul 100,000 pengikut dan pageview sebanyak 19 juta. Pada masa kini, Lil Bub telah mempunyai buku sendiri, merupakan hos rancangan bual bicara, “seekor” bintang filem dan telah berjaya mengumpul dana USD $100,000 untuk membantu haiwan-haiwan yang memerlukan pertolongan.

Cooper adalah kucing berusia 6 tahun yang tinggal di Seattle. Seminggu sekali, beliau akan memakai kamera ringan yang dilekat pada kolarnya dan bawa kita berjalan-jalan di dalam dunianya. Juga dikenali sebagai Kucing Fotografer, laman web beliau dapat dapat dilawati di PhotographerCat.com.

Hamilton dahulu merupakan seekor anak kucing jalanan yang diselamatkan oleh tuannya. Apa yang menarik tentang Hamilton adalah misainya yang ala-ala Wak Doyok gitu. Facebook page Hamilton telah mengumpul sebanyak 99,000 pengikut, dan semakin bertambah setiap hari. Ada yang memanggil Hamilton sebagai “Misai Paling Cool dalam Internet”. Hamilton berpotensi untuk menjadi kucing yang paling popular dalam internet dan sering disebut-sebut sebagai “The Next Grumpy Cat”

Grumpy Cat ialah seekor kucing betina yang lahir pada 4 April 2012. Nama sebenar beliau ialah Tardar Sauce. Beliau menjadi terkenal di internet oleh kerana ekspresi mukanya yang sering masam mencuka. Menurut pemilik beliau, Tabatha Bundesen, mukanya setiap masa “grumpy” adalah disebabkan feline dwarfism – yakni kekerdilan saiznya. Nama beliau mencanak naik pada 2013 selepas gambarnya dimuat naik ke laman sosial Reddit. Wajah beliau sering dijadikan”meme” dengan caption lucu, dan sering menarik hati peminat untuk di-“viral”kan. Grumpy Cat adalah kucing yang paling popular di internet pada masa ini. Grumpy Cat juga mungkin merupakan kucing terkaya di dunia – dengan beliau menjadi model Friskies, iklan Cheerios, 2 buku, kopi dengan jenama beliau, sering muncul dalam rancangan bual bicara, dan kontrak filem – semuanya dalam masa setahun setengah selepas beliau muncul di Reddit.


‘Mana Hati Budi?’ – Ali Puteh Pelik Rumah Arwah Ibu Di Gombak Bakal Disita

Kecoh sejak akhir-akhir ini apabila pelawak Ali Puteh memaklumkan hanya akan membayar ganti rugi kepada pihak Hidayah sebanyak RM60,000 secara ansuran. Lebih mengeruhkan keadaan, Ali Puteh turut mendakwa pihak Hidayah telah menabur garam pada rumah arwah Abam.

Terbaharu, Ali Puteh yang kerap kali menjadi kecaman netizen menerusi temu bual bersama Melodi mendedahkan pertelingkahan yang berlaku sedikit sebanyak memberi kesan kepada karier beliau.

Bukan itu sahaja, Ali Puteh nyata terkejut apabila mahkamah mengeluarkan arahan untuk menyita rumah arwah ibu beliau, Allahyarhamah Sabariah Arshad di Batu 10, Gombak.

Nampaknya pertelingkahan antara Ali Puteh dan Norhidayah semakin berpanjangan.. #meloditv3 #fypシ゚viral #ceritaartismalaysia #aliputeh #norhidayah

Sehubungan dengan itu, beliau tampil mempersoalkan mengapa aset tersebut pula dikaitkan sedang isu melibatkan saman RM60,000 itu cuma melibatkan pihaknya bersama Norhidayah sahaja.

Ali Puteh yang mengakui sudah penat menjadi kecaman netizen turut menyeru Norhidayah agar berhenti membuat fitnah terhadap keluarga beliau.

Ali Puteh ketika ditanya pihak Melodi turut memaklumkan apa yang diperkatakan Norhidayah adalah fitnah. Hal ini kerana pihak peguam sendiri  mengesahkan telah turun bersembang dengan abang ipar beliau pada hari kejadian dan bukannya tidak ada langsung seperti yang didakwa.


‘Mana Janji-Janji Dato?’ – Video Sultan Johor Tegur Menteri Gagal Tunaikan Janji Tular

Sebuah video berdurasi beberapa saat di laman TikTok yang menunjukkan Sultan Johor, Sultan Ibrahim Sultan Iskandar menegur menteri yang berjanji untuk menaiktaraf kelengkapan latihan tentera. Selain itu, Sultan Ibrahim turut mempersoal kepada bekas menteri yang ada ketika itu, ‘Mana janji-janji dato?’

Video tersebut yang turut tular di Twitter merakam ucapan Sultan Ibrahim yang ketika itu seperti menghadiri satu upacara rasmi melibatkan tentera. Menerusi perkongsian seorang pengguna Twitter, video tersebut diambil pada 2017.

Nak tengok tahap barai mana isu pertahanan negara kita, boleh lihat video ni, baru yang ni belum yang lain. pic.twitter.com/HR31yHm8RV

Bagaimanapun, video yang tular tersebut telah mendapat sokongan kumpulan masyarakat yang berada di media sosial.

“Saudara-saudari sekalian, semenjak saya menjadi kolonel komandan regimen gerak khas 7 tahun yang lalu. Saya telah dengar banyak janji-janji yang ditaburkan oleh menteri, timbalan menteri dan ketua angkatan tertinggi tentera. Namun malangnya sehingga ke hari ini masih ada janji-janji yang belum ditunaikan.

“Pada hari ini saya nak tanya lagi, mana diving pool ataupun kolam renang untuk latihan meyelam yang sepatutnya dibina di kem ini. Malah saya juga dijanjikan sebuah istana yang dijanjikan untuk dibina dalam kem iskandar. Bayangnya pun saya belum nampak. Saya rasa bekas menteri pertahanan masa itu, kalau tidak silap saya, (tidak jelas) Latiff. Mana janji-janji dato?

“Saya harap pemimpin yang ada pada hari ini akan bertanggungjawab untuk mengotakan janji-janji yang telah dibuat,” titah baginda Sultan Johor sambil disambut sorakan sokongan, “Betul-betul.”

Netizen yang menonton kebanyakannya turut bersetuju dengan apa yang dititahkan oleh Sultan Ibrahim. Walaupun ucapan ini sudah lama, namun akar masalahhya tetap sama. Kebanyakan janji masih gagal dipenuhi oleh mereka yang memegang tampuk pimpinan sehingga sekarang.

Video ni pada tahun 2017, lepas Sultan dah bising terus dapat peruntukan khas untuk naik taraf kelengkapan GGK 50 Juta. Tapi tu la BN jatuh pula lepas tu haha

Sultan johor bagi memang direct, takda tapis tapis hahaha 👍 https://t.co/MTTtzW5cEl

negara2 lain kat asia tenggara ni dh bnyk belu dn modernize army dia tp kita msh lg kata membazir duit beli atau buat alat pertahanan negara…
nmpak sgt negara dn rakyat kita sgt complacent smpai china ceroboh bnyk kali pun tk buat apa2

— Abdul Malik Ayob (@ayob_malik) June 7, 2022

Kerajaan peruntukan RM 50 Juta untuk GGK pada waktu itu

Kerajaan ni kena kita desak baru nak buat

Sbb apa sbb pertahanan ni depa tak nampak akan bawak undi kan https://t.co/6JEOXxhscK

— Irfan_newboys🇲🇾🇵🇸🏳🏴 (@Marchfoward) June 8, 2022

memang patut kene setepek depan muka camtu

— M I L L E R (@Spetsnaz_Knight) June 7, 2022

Sultan Johor buktikan beliau seorang yang sempoi dan berjiwa rakyat. Rujuk pautan di bawah untuk membaca.

Sultan Johor Buktikan Baginda Seorang Yang Sempoi Dan Mesra Rakyat

Sultan Johor Pemegang Saham Individu Kedua Terbesar 7-Eleven

Kini Bergelar ‘Dato’, Perdana Menteri Singapura Dan Isteri Terima Darjah Kebesaran Tertinggi Johor


‘Mana Pergi Semua Orang?’ – Video Kuala Lumpur Sunyi Tanpa Manusia Jadi Bualan

Sebuah video yang tular baru-baru ini memaparkan sebuah tempat yang sangat sesak dan sibuk iaitu Kuala Lumpur tiba-tiba sunyi tanpa kelibat orang pada siang hari tersebut turut mengejutkan netizen.

Video yang dikongsikan di laman TikTok tersebut membuatkan netizen tertanya-tanya bagaimana tempat yang sentiasa sesak itu boleh menjadi begitu sunyi.

♬ original sound – AkuKeseorangan – AkuKeseorangan

Menerusi ruangan komen TikTok @akukeseorangan, rata-rata netizen menulis komen berseloroh antaranya seorang pengguna TikTok mengatakan kejadian seperti ini biasa dilihat di surau atau masjid pada waktu Subuh.

“Semua ada dekat belakang abang tu. tengok la belakang lain kali,” tulis seorang lagi warganet di TikTok .

Sementara di akaun Twitter @IANZAINAL, tidak terlepas segelintir netizen percaya video itu dirakam semasa Perintah Kawalan Pergerakan (PKP) dahulu kerana sekitar Bukit Bintang memang lengang ketika itu.

Namun netizen lain menolak andaian itu kerana terdapat sebuah kereta Myvi facelift dalam video tersebut di mana model itu masih belum dilancarkan oleh Perodua semasa PKP.

“Dia shoot pukul 3 pagi ni. Lepas itu dia tinggikan brightness pada kameranya supaya nampak macam di siang hari,” kata salah seorang pengguna Twitter.

Melihat kepada video lain yang dimuatnaik oleh pencipta kandungan tersebut, besar kemungkinan ia telah disunting dengan sangat teliti oleh @akukeseorangan sehingga nampak seperti ia benar-benar berlaku.

Bukit Bintang juga pernah ‘kosong’ seperti ini dalam filem Desolasi, filem cereka sains misteri Malaysia 2016 yang ditulis dan diarahkan oleh Syafiq Yusof. Selain dari masa PKP, agak sukar untuk lihat bandar Kuala Lumpur sepi tanpa manusia.


‘Mana Rasa Malu?’ – Netizen Persoalkan Pemilik Kenderaan Yang Sanggup Tampal Sticker Berunsur Lucah

Sebelum ini pernah tular lambakan iklan berunsur dewasa dan double meaning di billboard tepi lebuh raya. Hal ini menimbulkan kerisauan ramai pihak terutama sekali mereka yang ada anak kecil.

Terbaharu, seorang pengguna Twitter @FahimJefri telah memuat naik gambar sebuah kereta dan dilihat banyak sticker ditampal pada cermin belakang kereta. Sticker tersebut dilihat memaparkan kata-kata double meaning dan lucah sehingga membuatkan dirinya malu melihat sticker tersebut.

siapa punya kereta ni? embarrassing pic.twitter.com/Bs8urUpZKK

Pastinya jika berada di jalanan, individu yang berada di belakang kereta tersebut akan dapat membaca sticker yang ditampal. Perkongsian tersebut telah meraih perhatian orang ramai dan rata-rata netizen juga mengecam tindakan pemilik kereta menampal sticker seperti itu.

Bukan itu sahaja, para netizen turut mengatakan bahawa tidak sewajarnya dan seksualkan wanita bukanlah satu bahan gurauan. Hal ini perlu dipandang serius kerana ia seolah-olah memperlekehkan maruah wanita.

if you think this is a joke/humours, yall better seek psychiatric. This is so disgusting af https://t.co/xEG6Nq6Guj

our society will never leave janda/single mothers alone huh? ALWAYS FIND A DAMN WAY TO SEXUALIZE THEM… https://t.co/O8z6MIPGNP

In every circle of friends,there’s always gonna be one friends who love this kinda sense of humor lol😭😂 https://t.co/DVIyL44Xel

— azfar afiq aiman (@azfartakkisahhh) April 27, 2022

Malah, rata-rata netizen juga tidak faham kenapa pemilik kereta tersebut mahu menampal sticker itu. Akan tetapi, ada juga individu mengatakan tiada masalah dengan sticker tersebut dan ia hanyalah gurauan.

Segelintir netizen juga mendakwa sebenarnya sticker berunsur lucah ini sering dilihat pada lori. Menjengah ke platform e-dagangan seperti Shopee dan Lazada, banyak sticker seperti itu dijual secara terang-terangan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Tengok Pun Dah Penat’ – Netizen Kagum Dengan Kecekalan Lelaki Sindrom Tourette Cuba Tenang Ketika Solat

‘Sekali Gunting RM500’ – Netizen Terkejut Dengan Harga Potongan Rambut Di Salun Mewah Ini


Mana Satu Nombor Nak Dail Waktu Kecemasan? 999 atau 112?

Tentu ramai yang keliru beza talian 112 dan 999 kan ?

The Vocket membantu anda merungkaikan misteri ini.

Ini ialah 5 fakta yang perlu anda tahu lebih – lebih lagi waktu kecemasan.

1. Nombor 112 dan 999 dihubungkan ke tempat yang sama iaitu Penyedia Perkhidmatan Kecemasan.

2. Panggilan ini PERCUMA iaitu tidak perlu kredit atau simkad jika guna telefon bimbit

3. Nombor ini hanya sah di dalam Malaysia sahaja

4. Agensi manakah yang akan beri bantuan ?

5. Pegawai yang bertugas di talian 112 atau 999 ini sangat pantas menjawab panggilan anda !

Sebelum perlaksanaan penyatuan 999, Malaysia mempunyai pelbagai nombor untuk kecemasan yang terdiri daripada 991, 992, 993, 994, 999 serta 112 untuk nombor kecemasan telefon mudah alih.

Jadi dail sahaja mana-mana nombor yang anda teringat sama ada 112 atau 999.

Kongsikan maklumat ini dengan orang yang tersayang.


Manakjubkan! Anda Takkan Berhenti Kerja Dengan Suasana Pejabat Seperti Ini

Super Cool! Ini merupakan pejabat baru stesen TV BBC North di Manchester. Kalau suasana tempat kerja anda seperti ini rasa-rasa nak berhenti kerja ke? Enjoy.


Manchester City Pilih Remaja 18 Tahun Sebagai Atlet ‘eSports’ Pertama Mereka

Mengikut jejak langkah kelab Wolfsburg dan West Ham, Manchester City turut tidak mahu ketinggalan dalam mendapatkan pemain untuk division eSports mereka. Atlet eSports pertama mereka, Kieran “Kez” Brown baru berusia 18 tahun dan mempunyai pengikut seramai 10,000 subscribers di Youtube.

“Ianya sangat mengujakan dan sesuatu yang baru buat kelab dan diri saya ini. Saya akan membuat livestream dan membuat video untuk channel Youtube Manchester City dan saya akan mewakili kelab ini untuk sebarang tournament FIFA di seluruh dunia. Tawaran dari Manchester City ini adalah tawaran yang tidak mungkin saya tolak,” kata Kez.

Seperti juga Wolfsburg dan West Ham, langkah City mengambil atlet eSports adalah untuk mengembangkan pengaruh kelab itu dalam komuniti sukan bola sepak online terutamanya komuniti permainan online FIFA.

Walaupun scene permainan FIFA dianggap kecil jika dibandingkan dengan permainan eSports yang lain tetapi dengan potensinya untuk berkembang dalam beberapa tahun lagi, ianya satu langkah awal yang baik bagi kelab-kelab ini.

Harap-harap di masa hadapan lebih banyak kelab bola yang memandang serius suka eSports ini. Satu sebab untuk anda teruskan berlatih permainan FIFA anda. Mana tahu ada kelab berminat jadikan anda atlet eSports mereka nanti?


Manchester United Umumkan Jersey Ketiga Sempena Musim 18/19

Manchester United tidak menunggu lama pada tahun ini dengan memperkenalkan jersey ketiga atau third sempena penggunaan musim 18/19 di English Premier League.

Untuk pengetahuan anda, jersey biru tua yang ditampilkan pada kali ini diinspirasikan daripada jersey Manchester United pada tahun 1968 sempena tahun ke-50 kelab ini berjaya memperoleh kejuaraan Eropah yang pertama.

Lebih menarik, adidas turut berkolaborasi bersama Ocean Parley Plastic untuk menghasilkan jersey yang dibuat daripada bahan kitar semula ini. Anda boleh tonton lihat jersey yang baru sahaja dilancarkan ini digayakan oleh para pemain.


Mandi Air Karat Minum Air Masin, Gadis Ini Kongsi Pengalaman 3 Tahun Kerja ‘Offshore’

Sebut sahaja kerja di offshore pasti ramai sudah terbanyang kerja yang memiliki cabaran tetapi menjanjikan pulangan wang tunai yang lumayan. Mesti ada daripada anda yang ingin ketahui pengalaman bekerja di offshore.

Terbaharu, seorang pengguna Facebook Nabila Mohd Saifullah telah berkongsi kehidupannya di offshore dan apa yang anda boleh jangkakan serta sebaliknya. Untuk pengetahuan anda, beliau kongsikan pendapat dan pengalamannya sebagai kontraktor wanita selama 3 tahun. Ayuh ikuti perkongsiannya!

Dekat offshore, banyak syarikat dengan kerja dan pangkat masing-masing. Kalau anda adalah klien, kebiasaannya 2 minggu offshore. Bagi pangkat seperti saya iaitu kontraktor selalunya 42 hari maksimum tetapi saya pernah sampai 60 hari offshore.

Mandi air karat sudah menjadi kebiasaan. Jika dahulu rambut saya panjang mengurai tetapi saya terpaksa potong rambut pendek. Mana tidaknya, setiap kali sebelum mob, saya akan pergi ke kedai rambut untuk basuh dan blow rambut, tetapi selepas 42 hari balik ke darat, rambut kusut semacam. Maka, saya mengambil keputusan untuk potong sahaja rambut.

Walaupun makan 6 kali sehari, janganlah anda ingat bahawa anda akan dihidangkan hidangan 5 bintang kerana makanan biasa-biasa sahaja cukup sekadar mengenyangkan perut. Melainkan anda stay LQ,  client workboat atau rig kerana akan disajikan makanan yang sedap.

Anda akan menghadapi situasi minum air masin sekali sekala dalam hidup. Walaupun ada penapis air, tetapi masih dapat merasa air masin. Nak tak nak terpaksa minum. Kebiasaannya, saya akan bawa beberapa botol air mineral dan jika terpaksa barula minta simpati daripada klien, dapatlah 2 atau 3 botol.

Bawalah kudap-kudapan apabila anda disuruh mob. Makan memang ada tetapi selalunya tiada kudap-kudapan onboard. Jadi bawalah sendiri dan kudap-kudap paling ‘hit’ adalah kuaci. Kalau nak makan tapi tidak ada, maka bersistem barter.

Pack light kerana laundry dua kali sehari. Jadi, anda tidak perlu bawa pakaian yang banyak. Paling utama, bawa stoking lebih kerana kes kehilangan stoking kerap terjadi. Siapa cakap tidak boleh pakai makeup dekat laut? Saya pakai sahaja siap ikuti skincare routine setiap hari walaupun mandi air karat.

Bagi wanita, memang disediakan bilik sendiri dan biasanya saya bersihkan bilik sendiri dan tandas. Tiada jaringan rangkaian melainkan platform dekat dengan shore. Jika jauh memang tiada dan jaringan rangkaian yang ada pula Celcom dan Maxis sahaja yang ada.

Wifi kongsi beramai-ramai, maka memang perlahan. Jadi, muat turun filem atau sebarang hiburan sebelum mob, barulah ada benda untuk ditonton kerana kebiasaanya TV kena conquer dengan pakcik-pakcik. Hormatilah mereka.

Nak balik darat? Kena tunggu next available FCB. FCB ialah fast crew boat. Anda kena tempah dahulu baru boleh balik. Pastikan sudah ada crew change melainkan anda balik 2 hari sahaja. Perkara ini terjadi jika tiada cc dan anda kena set day jadi hari pertama balik. Client requirement, tidak boleh tinggal lebih daripada 42 hari. Fatigue management.

Ketika anda baru sampai ke kapal, semua orang akan membantu anda angkat barang. Bila masa demob, anda ditinggalkan mengangkat beg sendiri. Ini khas untuk perempuan.

Tidak susah pun kerja offshore, janji anda bukan kategori nak 24 jam video call, nak tengok astro, wifi mesti laju dan makan mesti mewah. Cuma untuk certain trade memang penat terutama sekali golongan direct crew.

Adakah ada daripada anda yang ingin kerja offshore selepas baca perkongsian ini terutama sekali wanita?

Sementara itu, kami kongsikan beberapa artikel pengalaman pekerja ‘offshore’ pada pautan di bawah ini.

Pengalaman ‘Rare’ Aku Dihantar Bekerja Di Platform Minyak Di ‘Offshore’ Rusia

Gaji Tinggi Setiap Bulan, Ini Realiti Sebenar Pekerja ‘Offshore’ Yang Ramai Tidak Tahu


Mandikan Singa. Video Lelaki Yaman Ini Viral Di Media Sosial Kerana Aksi Berani Beliau

Singa merupakan antara haiwan liar dan ganas yang tidak suka dimandikan.

Tetapi lelaki Yaman ini berjaya buat ramai yang kagum dengan skill dan keberanian beliau.

Siap bagi arahan lagi kat singa tu. Saksikan aksi beliau dalam video berikut.


Inilah 7 Senaman Ringkas Yang Lelaki Ini Lakukan Hingga Berjaya Turunkan Berat Badan 40Kg

Nota Editor: Perkongsian beliau pernah disiarkan di Vocket sebelum ini. Kini Arif Afifi Mohamad Sukri berkongsi  7 langkah bagaimana untuk bersenam dengan cara yang mudah sewaktu anda masih lagi mempunyai berat badan dalam kategori obes. Untuk pengetahuan Arif pernah berkongsi tip turunkan berat badan selepas beliau berjaya menurunkan berat sebanyak 40kg dalam masa 3 bulan tanpa pil kurus.

Sebagaimana yang pernah saya janjikan sebelum ini, saya akan berkongsi bagaimana senaman yang paling mudah dan efektif yang telah saya lakukan sepanjang proses diet.

Saya berharap mereka yang membaca ini bukan dari mereka yang acah-acah. Tapi pada mereka yang benar-benar bersungguh dan nak tahu cara senaman gaya obes.

Ya, apa jua senaman yang dilakukan, anda tidak boleh memaksa orang lain untuk bersenam. Ia datang dari keinginan dan kemahuan diri sendiri.

Ramai yang bertanya kepada saya, bagaimana senaman yang paling berkesan untuk mengurangkan berat badan? Dan ada yang bertanya bagaimana kami yang bekerjaya dan tidak ada masa untuk bersenam?

Tujuan senaman adalah meningkatkan tenaga untuk melakukan tugasan harian, mengawal tekanan darah, menguatkan jantung dan banyak lagi.

Secara ringkas, senaman akan melengkapkan hidup anda untuk terus bergerak aktif dan tidak pasif tersembam di bilik. Senaman mampu membakar kalori namun banyak aktiviti yang BUKAN SENAMAN juga membakar kalori.

Saya akan kongsikan tip ringkas gaya senaman bagi mereka yang mempunyai masalah berat badan dengan cara paling santai dan ringkas.

1. BUKAN HARI-HARI. Saya tidak bersenam hari-hari. 7 days in a week? Tidak. 5 kali seminggu? Bukan. Percayakah anda, saya hanya melakukan senaman apabila saya mahu untuk lakukan senaman.

Saya memilih 3-4 kali sahaja seminggu untuk lakukan senaman. Jangan ikut jadual senaman daripada ikon, coach ataupun saya sendiri. Pilih dan sesuaikan jadual senaman dengan waktu yang anda ada.

Bukan semua orang ada masa lapang sepanjang minggu bukan? Secara mudah, dalam masa seminggu cuba ambil masa 2-3 kali untuk bersenam. Itu sudah memadai.

2. JANGAN SIBUK MEMILIH PAKAIAN. Ini antara masalah yang ada pada sebahagian daripada kita. Acah-acah dan terlalu sibuk dalam faktor pemilihan pakaian yang sesuai untuk bersenam. Saya TIDAK pernah mewajibkan perlu pakai baju jersey, kasut sukan yang mahal dan cap yang nampak cool.

Anda tidak perlu semua itu. Pakaian hanyalah sampingan bagi saya. Pakai saja pakaian yang anda rasa paling selesa dan sesuai untuk bersenam. Saya ulang yang SESUAI untuk bersenam.

Harap faham. Itu pakaian kita. Kita suka dan selesa dengan pakaian itu. Pakai saja, aku yang pakai dah kau panas kenape?

3. TEMPAT BERSENAM. Jujurnya saya sangat malu untuk bersenam di khalayak ramai ketika obes dulu. Mana tidaknya, baru mula berjoging dan berjalan kita sangka semua orang pandang kita. Ada saja yang tak kena walau hakikat semuanya dah kena.

Ini kerana confident level bagi mereka yang obes tersangatlah rendah. Saya faham, itu perkara biasa. Jesteru apa yang saya lakukan pada permulaan. Pilih tempat senaman yang tak ramai orang kenal. Contoh, saya dari Taman A. tetapi saya bersenam di Taman B.

Harus ingat! Jika kaedah ini terus anda lakukan dan lakukan. Sampai bila anda nak naikkan keyakinan diri sendiri? Setiap hari perlu ke taman orang untuk bersenam? Jangan.

Seperti saya maklum, orang akan mencemuh, orang akan mengata dan sindir. Mahu tidak mahu pekakkan telinga butakan mata dan tegarkan hati. Ini tentang kesihatan kita, ia tentang berat badan kita.

Seharusnya kita lebih peduli daripada mereka. Bukan terasa dengan cemuhannya. Keep it up guys!

Inilah saya satu ketika dulu. Comelkan? Tapi saya sendiri rasa susah nak beribadat kerana berat badan yang saya miliki pada ketika itu.

4. SENAMAN PALING RINGKAS. Jangan lakukan senaman dengan terus berjoging dan senaman ‘high intensy’ dengan cara mendadak dan terkejut.

Mulakan senaman anda dengan gaya paling santai, dan tidak terlalu membebankan badan anda yang obes dengan berjalan kaki.

Ya, berjalan kaki dalam tempoh 15-20 minit antara senaman ringkas yang pernah saya amalkan. Berjalan kaki tidak memenatkan dan kebanyakan dari kita mampu lakukan.

Ke mana harus kaki itu melangkah? Berjalanlah ke tempat-tempat yang anda sangat senang dan nikmati. Sesiapa yang suka berjalan di taman berjalanlah di taman. Sesiapa yang sangat senang berjalan di pasaraya berjalanlah di sana.

Pokok pangkalnya, berjalanlah ke tempat-tempat yang sangat anda senang. Berjalan kaki tak perlu syarat untuk pakai pakaian sukan. Pakai sandal dan dan berkain pelikat sekalipun tidak akan menjejaskan aktiviti berjalan kaki ini.

Anda boleh berjalan kaki sambil tengok henset, sambil dengar walkman. Kaedah ini saya lakukan dan sangat saya nikmati.

Cabaran lain ia berbalik kepada kemahuan anda sendiri. Mahu atau tidak. SOAL pada kemahuan dan keazaman masing-masing.

Ternyata berjalan kaki adalah usaha membakar kalori yang sangat santai tapi berkesan.

5. JOGING DAN BERSUKAN. Sekiranya badan anda mampu untuk buat senaman dan aktiviti yang sedikit berat berbanding hanya berjalan kaki. Silakan.

Joging antara aktiviti yang sedikit memenatkan bagi mereka yang baru mula berjoging. Tetapi senaman ini lama kelamaan mampu meningkatkan stamina badan anda!

Saya berjoging dalam tempoh 4 minit sahaja pada permulaannya. Cukup 4 minit berhenti. Jangan paksa untuk joging selama mereka yang sudah terbiasa berjoging lama. Ini akan buat anda cedera! Biasa-biasa saja, penat berhenti. Ada tenaga sambunglah kembali.

Lama kelamaan tingkatkan masa berjoging, dari 4 minit kepada 6, 6 minit kepada 8. Dan begitulah seterusnya.

Bersukan dengan bermain badminton, bola sepak atau apa saja sukan yang anda gemari juga sebahagian daripada senaman yang baik.

Apa yang penting anda enjoy dengan apa jua aktiviti. Bukan selamanya dengan berjoging.

6. TIDAK ADA MASA BERSENAM. Persoalan ini sering diajukan oleh mereka yang sudah bekerjaya dan mempunyai masa yang terhad untuk senaman.

Nasihat saya, lakukan apa jua pergerakan atau aktiviti yang banyak menggerakkan badan anda.

Banyakkan turun naik tangga, lebihkan berjalan untuk ke sesuatu tempat dan sentiasa aktifkan diri.

Gaya hidup yang aktif akan membantu dalam pembakaran kalori di dalam badan. Cuba hidup aktif dan jangan hanya bersenang lenang di kerusi meja kerja dan menikmati penghawa dingin.

Terus aktifkan diri. Buat-buat rajin di ofis.

7. BUKAN SENAMAN YANG MAMPU BAKAR KALORI. Ya, ada aktiviti yang BUKAN senaman tetapi membantu membakar kalori anda.

Aktiviti mudah dan boleh dilakukan di rumah. Sapu sampah, bersihkan halaman rumah, bersihkan daun-daun kering, memasak dan aktiviti yang banyak menggerakkan badan.

Ini antara yang saya lakukan apabila cuaca tidak mengizinkan atau datang mood malas. Serius, ia akan membantu dalam proses mengurangkan berat badan.

Seperti yang selalu saya ulang, 70% adalah dari gaya pemakanan dan hanya 30% daripada senaman.

Senaman akan mempercepatkan sedikit proses mengurangkan berat badan, tetapi kadar pengawalan makanan tetap jadi keutamaan.

Saya harap dan berdoa agar anda berjaya dan mampu seimbangkan kedua-duanya. Tiba masa untuk ubah gaya hidup agar lebih aktif dan tidak pasif.

Teruskan usaha, biar sesiapa pun yang menghina dan mencela, hidup anda.. pilihan anda.

Kalau bukan sekarang untuk aktifkan diri, bila lagi?

Baca lagi : Lelaki Ini Berkongsi Bagaimana Beliau Hilangkan 40Kg Dengan Cara Sihat Dan Murah

LIKE dan FOLLOW Vocket di Facebook serta Instagram


Manfaat Cuti Sekolah Jahit PPE, Inisiatif Keluarga Ini Curi Perhatian Media Antarabangsa

Inisiatif kanak-kanak berusia 9 tahun dari Seremban, Nur Afia Qistina Zamzuri membantu keluarganya menjahit peralatan perlindungan diri (PPE) untuk petugas kesihatan mula mencuri tumpuan dunia minggu ini.

Kisah Nur Afia menyediakan PPE untuk petugas kesihatan di Hospital Tuanku Ampuan Najihah, Kuala Pilah itu mula dilaporkan di agensi berita Reuters dan kemudiannya diulang siar di laman-laman berita terkenal dunia seperti South China Morning Post.

Terdahulu, inisiatif yang dilakukan kanak-kanak berusia sembilan tahun itu sebelum ini sudah pun dilaporka di portal-portal berita tempatan seperti Harian Metro antaranya.

Dalam temu bual yang disiarkan sebelum ini, Nur Afia menurut ibunya sudah mula menunjukkan minat untuk menjahit ketika berusia seawal lima tahun lagi. Dan berbeza dengan kanak-kanak lain yang seusia dengannya, beliau kali ini memutuskan untuk membantu keluarganya dalam menyiapkan PPE di tengah-tengah pandemik COVID-19.

“Apabila saya mendapat tahu ada pihak ingin mendapatkan bantuan daripada tukang jahit untuk membuat PPE, saya memaklumkan kepada Nur Afia Qistina dan dia teruja untuk membantu sama.

“Memandangkan dia sudah pandai mengendalikan mesin jahit, jadi saya tidak perlu risau dengan hasil kerjanya kerana sebelum ini dia juga mencari wang saku lebih ke sekolah menerusi aktiviti menjahit sehingga mampu membeli telefon bimbit dan basikal dengan wang sendiri,” katanya.

Nur Afia Qistina yang merupakan anak sulung dalam keluarga tersebut bagaimanapun tidak bersendirian dalam membantu ibu dan bapanya menyiapkan PPE apabila turut disertai adiknya Nur Ariana Qistina berusia empat tahun memotong lebihan benang dan adik bongsunya, Zyrill Isyraff berusia dua menyusun getah.

“Walaupun mereka seronok membuat aktiviti ini, tetapi saya dan suami pastikan anak-anak perlu menyiapkan kerja sekolah dan mengulang kaji pelajaran terlebih dahulu kerana kami tidak mahu mereka mengetepikan tugas hakiki sebagai murid sekolah.

“Jadi pada sebelah petang dalam tempoh PKP ini bermula Isnin hingga Jumaat, menyiapkan PPE adalah aktiviti riadah memandangkan kedudukan rumah jauh dengan jiran lain, tidaklah anak-anak bosan kerana tidak dapat keluar rumah. Hujung minggu pula dari pagi hingga petang,” katanya.

Situasi COVID-19 menyaksikan hampir segenap masyarakat tampil menghulurkan bantuan demi menghadapi wabak ini sebagai satu negara. Baca perkongsian lain kami mengenai usaha dan inisiatif yang dilakukan sebelum ini di bawah.

Komuniti Percetakan 3D Bantu Cipta ‘Face Shield’ Buat Petugas Barisan Hadapan

Netizen Terharu Petronas Sumbang RM20 Juta Untuk Hadapi COVID-19

Minta Dahulukan Masyarakat, Netizen Gesa Henti Hantar Makanan Ke Hospital


Manfaatkan Tempoh PKP, Siti Elizad Khatam Al-Quran Sebelum Ramadan

Tempoh perintah kawalan pergerakan (PKP) yang berlangsung sejak 18 Mac lalu digunakan sebaik mungkin oleh pelakon Siti Elizad apabila beliau berjaya khatam Al-Quran beberapa hari sebelum tibanya Ramadan.

Kejayaan memanfaatkan tempoh PKP dengan aktiviti bermanfaat itu dikongsikan sendiri pelakon Mael Lambung dan Kampung Kuala Lambat itu melalui hantaran di laman Instagramnya pada semalam.

Walaupun masih mempraktikkan amalan bekerja dari rumah atau WFH, namun beliau menjelaskan masih mampu untuk meluangkan masa beliau untuk menamatkan bacaan yang dimulakannya sebelum ini.

“Alhamdullillah , saya berpeluang untuk khatam al-Quran utk musim PKP  sambil WFH.

“Inshaallah esok boleh mula yang baru pula utk Ramadan tahun ini,” kongsi beliau.

Alhamdullillah , I got a chance to Khatam Quran utk “ musim PKP “ sesambil WFH . 🥰 Inshaallah esok boleh mula yg baru pula utk Ramadhan tahun ni . Aaaaa , mcm x percaya lusa dah nak puasa 😁 . May this Ramadhan be successful for all of us & provide us with good health & wealth . ❤

A post shared by  ELIZAD SHARIFUDDIN (@elizadsharifuddin) on Apr 22, 2020 at 6:08am PDT

Perkongsian yang dibuat Siti Elizad itu kemudiannya mendapat lebih 40,000 sukaan dengan rata-rata netizen memuji pencapaiannya itu.

Malah seorang pengguna Instagram, @maya.ciksederhana2 berkata beliau terinspirasi dengan tindakan pelakon tersebut.

“Alhamdulillah. Kita waktu PKP, separuh al-Quran pun belum sampai lagi.

“Rasa termotivasi baca caption Ejad ini, harapnya dalam masa sebulan ini dapat khatam la,” tulisnya.

Manakala seorang lagi pengguna turut berkongsi menyimpan hajat yang sama untuk khatam al-Quran sempena Ramadan yang bakal tiba tidak lama lagi.

“Kita sama la sis…saya pun dapat khatam kan tadi sebelum menjelang Ramadan, nanti nak mula semula.

“Semoga kita dapat habis kan ya ramadhan ni pula,” kongsi @hajarhennabeauty_muar.

Pelaksanaan PKP ketika ini secara tidak langsung memberi ruang kepada semua untuk melakukan lebih banyak aktiviti di rumah berbanding kebiasaan. Baca perkongsian kami mengenai pelbagai resipi yang boleh dicuba bersama keluarga sempena ketibaan Ramadan kali ini.

Lebih 12K ‘Shares’, Ini Resipi Roti Mexican Ala Roti Boy Yang Gebu Dan Lazat

IKEA Dedah Resipi Rahsia ‘Swedish Meatballs’ Lazat Yang Pasti Buat Anda Teruja

Resipi Ikan Siakap Stim Ala Thai Yang Menyelerakan Dan Mudah Ini Raih 8.5K ‘Shares’


Manga Art Hotel Di Jepun Ini Tawarkan Pengalaman Menarik Buat Peminat Komik

Manga Art Hotel yang terletak di Jepun ini tampil dengan ciri yang unik. Anda berpeluang untuk membaca lebih dari 3000 koleksi komik atau dikenali sebagai manga jika anda bermalam disini.

Menjadi keunikan hotel ini adalah ia menyediakan koleksi manga untuk tetamu yang menginap di hotel tersebut. Hotel ini tampil dengan dua tingkat dimana setiap tingkat dibahagikan mengikut jantina dan sebanyak 35 kapsul bilik tersedia di sini. Jika dilihat, rekaan dalaman hotel ini akan membuat anda seperti tidur dalam perpustakaan berikutan ia dipenuhi dengan rak buku.

Harga untuk penginapan ini bermula dari 4,800 yen (~RM179) untuk satu malam dan anda boleh membuat tempahan disini. Pastinya anda yang ingin merasai kelainan bermalam di hotel sambil berpeluang membaca pelbagai koleksi Manga bolehlah menginap di hotel ini.


Mangala Resort & Spa, Kuantan Tawarkan Pengalaman Segar Buat Pengunjung

Mangala Resort & Spa merupakan sebuah lagi resort yang wajib anda kunjungi di Malaysia. Baru sahaja dibuka pada Disember tahun lalu, resort ini terletak di daerah Kuantan, Pahang Darul Makmur. Menariknya di Mangala Resort & Spa ini, ia menggabungkan privasi, ketenangan serta unsur kemewahan buat para tetamu yang menginap di situ. Jadi, bolehlah anda menikmati percutian dengan sepuas-puasnya di sana kelak.

Untuk makluman anda, Mangala Resort & Spa ini menawarkan tiga jenis penginapan villa buat para tetamu. Sebagai tetamu, anda boleh memilih jenis-jenis villa yang bersesuaian dengan kehendak serta keperluan anda seperti Jala Villa, Vana Villa dan Sara Cottages.

Oh ya, Mangala Resort & Spa turut menawarkan kolam renang peribadi untuk para tetamunya. Kolam renang peribadi ini hanya disediakan untuk villa-villa tertentu seperti di rangkaian Vana Villa. Semestinya, dengan kolam renang peribadi yang disediakan, anda dapat menikmati ruang privasi tersendiri tanpa diganggu oleh pengunjung yang lain.

Terdapat pelbagai aktiviti yang dapat dilakukan oleh tetamu yang menginap di resort tersebut. Percayalah, masa lapang anda akan terisi dengan aktiviti-aktiviti yang memberi manfaat kepada tubuh serta fikiran anda. Jujur kami katakan, di resort inilah tempat untuk ada release stress daripada segala belenggu permasalahan dunia.

Antara aktiviti yang dapat dilakukan oleh para tetamu di Mangala Resort & Spa adalah:

Tidak ketinggalan, terdapat juga aktiviti lawatan selama setengah hari atau sepanjang hari ke lokasi-lokasi berikut:

Untuk maklumat lanjut berkenaan resort ini, anda bolehlah melayari laman web rasmi mereka. Mereka juga boleh dihubungi melalui talian 09-505 7788.

Anda juga boleh terus menempah percutian anda di Mangala Resort & Spa di sini.

BACA: 7 Air Terjun Power Untuk Terjun Tiruk Bersama Kawan-Kawan


Mangsa Buli Bangun Pukul Semula Pembuli Buat Netizen Rasa Puas Hati

Kejadian buli di sekolah kini dilihat semakin parah dan bagaikan tiada penghujungnya ekoran banyak dilaporkan kes-kes sedemikian. Pelbagai inisiatif telah dilakukan oleh pihak kerajaan mahupun pihak sekolah bagi menangani gejala ini tetapi seakan menemui jalan buntu.

Terbaru, tular di media sosial seperti Facebook dan Twitter, satu rakaman video yang memaparkan seorang pelajar dikatakan dibuli oleh beberapa orang pelajar yang lain. Difahamkan kejadian tersebut terjadi di sebuah sekolah agama di Pasir Puteh, Kelantan.

Menerusi video yang berdurasi 30 saat itu, mangsa yang telah dipukul beberapa kali tekad bangun untuk membalas semua pukulan tersebut.

Tahukah kome. Buat adik adik yang kena buli diluar sana. Contohi adik ni, jangan risau pembuli selalunya tak kuat.

Sedap tengok budak ni kena pijak. pic.twitter.com/uI5v78elkP

— PERAK POWER (@iloveyouIPOH) November 20, 2019

Tidak tahan dibelasah oleh pembuli, mangsa bangun dan menyerang semula pembuli, rata-rata netizen nyata berpuas hati dengan tindakan remaja berkenaan. Apa tidaknya, dakwa netizen perbuatan tersebut membuktikan bahawa bukan semua mangsa buli berdiam diri kerana takut, tetapi tidak mahu mengeruhkan keadaan.

orang yang kena buli ni bukan dia taknak melawan, tapi kalau dia melawan risau orang yang buli dia tu lagi teruk kena. itu sebab dia diam. tapi dah kena memang habislah.

jangan uji kesabaran orang. kalau taknak nyawa sendiri dipertaruhkan.

Aku suka betul tengok budak kene balik. Mula2 je sedap sepak orang tak balas, sekali kena, rasain lo

ini la org kata bahaya org pendiam, dia dah tahan sabar. kalau dah lepas mmng lg teruk kena

Terbaru, pihak polis telah menahan 10 pelajar Tingkatan Dua di sebuah sekolah agama, di Pasir Puteh bagi menyiasat kes buli membabitkan seorang rakan mereka, jam 11 pagi semalam. Mangsa dipercayai kerap dibuli supaya menyiapkan kerja sekolah mereka.

Terdahulu, seorang wanita luar negara telah menjadi mangsa buli siber calon SPM. Klik pautan di bawah untuk bacaan lanjut.

Wanita Ini ‘Tanpa Sedar’ Telah Menjadi Mangsa Buli Siber Calon SPM 2019

Lihat Mangsa Buli Siber Ini Dengan Tenang Berdepan Pembulinya Secara ‘Live’ Di Televisyen

Azfar Pilih Untuk Berdamai, Terima Permohonan Maaf Pembulinya


Mangsa Buli Siber Calon SPM 2019 Tampil Beri Respon Isu Yang Berlaku

Kecoh sejak beberapa hari lalu apabila seorang wanita di Amerika Syarikat secara tanpa sedar telah menjadi sasaran buli siber oleh calon SPM 2019.

Semuanya hanya disebabkan secara kebetulan nama beliau yang menjalankan aktiviti paragliding terpapar pada soalan Bahasa Inggeris kertas 2 yang membuatkan segelintir calon SPM 2019 melepaskan kemarahan berikutan kegagalan menjawabnya.

Isu ini bukan sahaja menarik perhatian netizen di Malaysia malah membuatkan netizen di Amerika Syarikat serta pemilik Instagram ini tertanya-tanya. Melihatkan akaun beliau menjadi tempat buli siber, netizen di Malaysia serta segelintir calon SPM 2019 tampil memohon maaf serta menjelaskan mengenai isu yang berlaku.

i dm-ed her anyway because i feel sorry for her. she did nothing wrong and everyone just can’t calm down like the questions weren’t HOTS at all 😕 https://t.co/2XTIImSnNF pic.twitter.com/D1fY8W0K9j

— 𝚜𝚊𝚌𝚌𝚑𝚊𝚛𝚒𝚗𝚎 (@isdatnang) November 6, 2019

Bukan itu sahaja, pemilik Instagram @lauramelissawilliams telah memuat naik sebuah gambar terbaru bagi menjelaskan bahawa beliau tidak mempunyai sebarang kaitan dengan soalan yang dikeluarkan sebaliknya semuanya hanyalah kebetulan.

Beliau turut menyeru orang ramai untuk menghentikan buli siber yang boleh mengakibatkan penderaan mental. Pemilik akaun Instagram ini juga bakal menghentikan memuat naik gambar terbaru sehingga isu ini reda. Anda boleh baca perkongsian penuh beliau dengan klik pautan di bawah.

Hello to all SPM students in Malaysia. I woke up 2 days ago to find out I’d become very popular in Malaysia and was receiving thousands of messages, memes and comments on Instagram and Twitter. I was linked to a case study in the SPM English exam paper about a 16 year old paraglider called Melissa that had an accident while flying, that every 17 year old in your country had to answer. As you’ve probably realised by now, the Melissa in your exam paper has nothing to do with me – I simply happen to be a female paraglider – who loves the sport – and whose middle name is Melissa. Since all this started 48 hours ago I’ve had over 150,000 comments, likes and tweets – which – to be honest – is totally surreal… and quite overwhelming too. A lot of your messages have been beautiful and kind and I’ve been encouraged by their positivity – thank you. I’ve visited Malaysia before and love your country and I’m glad that so many of you are interested in trying paragliding. It’s a great sport 😊 However, some of the messages I’ve received haven’t been so nice: nasty messages like these are hurtful and can cause mental health issues. As a 30-something woman, I am old enough to see through this but if I was, in fact, a 16 year old girl, it's very likely this would be a different story – those who posted these comments should think before they act in future. C’mon, please #haveaheart – we’re all just humans after all ❤❤ Coincidentally, I’m an artist who works on projects that focus on the fusion of technology and human behaviour and how it impacts on our bodies, hearts and minds. You have given me the most amazing source material for behaviours on social media and an insight into what it feels like to be someone who’s encountered cyber bullying. As I’m sure you’ll understand, I’m not going to be posting on here over the next few days while this calms down. In the meantime, I wish you all the best of luck with the rest of your exams! Bye for now x #haveaheart #heart #theheartmatters #cyberbullying #malaysia #spm19 #art #artist #british #uk #paragliding #flylikeabird #thiswomancan @fly_sussex_paragliding

A post shared by  Laura Melissa (@lauramelissawilliams) on Nov 8, 2019 at 2:37am PST

Diharap isu ini dapat memberi pengajaran buat orang ramai serta pelajar pada masa akan datang untuk tidak menceroboh atau membuli orang yang tidak dikenali di alam maya.

Kami kongsikan kepada dengan lebih lanjut bagaimana isu ini berlaku pada awalnya. Turut dikongsikan isu yang membelenggu Malique mengenai privasi beliau diceroboh. Klik pautan di bawah untuk bacaan lanjut.

Tularkan Gambar ‘Curi Dan Terkini’ Satu Pencerobohan Privasi Buat Malique


Mangsa Gua Tham Luang Dijemput Bersama Zlatan Dalam Rancangan ‘The Ellen Show’

Tragedi yang meibatkan 12 orang pelajar Thai dan seorang jurulatih yang terperangkap di dalam Gua Tham Luang menjadi sorotan media tempatan dan antarabangsa. Semalam, mereka tampil di hadapan umum sekali lagi apabila menjadi tetamu khas di rancangan bual bicara The Ellen Show.

Turut dijemput bintang bola sepak kelab LA Galaxy, Zlatan Ibrahimovic. Penampilan mereka pada The Ellen Show difahamkan merupakan penampilan umum yang paling berprestij pada peringkat antarabangsa berikutan had yang telah ditetapkan oleh pihak kerajaan Thailand.

There was no story more captivating this summer than the Thai soccer team trapped in a cave. This Monday, they’re all here.

A post shared by  Ellen (@theellenshow) on Oct 12, 2018 at 10:39am PDT

Kerajaan Thailand telah melantik jawatankuasa untuk memantau penampilan media untuk pasukan ini. Pemantauan ini dilakukan untuk memastikan semua pasukan ‘Wild Boar’ tidak kekok untuk tampil di hadapan media.


Mangsa Ini Dedah Modus Operandi ‘Scam’ Kerja Sambilan Selepas Rugi Hampir RM16,000

Ketika ini, ramai orang mula mencari kerja part-time untuk mendapatkan ‘side income’. Bayangkan anda mendapat pekerjaan tetapi sebenarnya ia hanyalah satu taktik penipuan, pasti anda kecewa.

Terbaharu, seorang pengguna Twitter @aboiii98 telah berkongsi sekeping gambar menunjukkan laporan polis miliknya yang mengatakan dirinya telah ditipu oleh ‘scammer’.

Guys 😢 Aku kena scam almost 16k sampai habis duit simpanan aku keluarkan, pinjam cousin pinjam parents almost 8.5k. Aku harap korang semua boleh amik ikhtibar dari aku. Nanti aku free aku buat cerita semua dari A-Z. Skrg ni aku lemah x thu nk buat apa dah 😭 pic.twitter.com/lOBlXuiPDa

Menerusi perkongsian tersebut, Muhammad Afiq Aidil yang berusia 24 tahun itu telah ditipu hampir RM16,000. Difahamkan, modus operandi scammer tersebut adalah menawarkan pekerjaan kepada mereka yang memerlukan kerja di Facebook.

Kerja yang ditawarkan adalah mudah iaitu hanya membeli beberapa produk di Shopee menggunakan wang sendiri dan untuk setiap pembelian akan diberikan keuntungan sebanyak 10% serta wang akan dikembalikan.

So ni no acc yg die suruh transfer kan untuk task 1 & 2. Aku mula percaya sebabnya aku mmg dpt blik commission 10% utk task 1&2. Then aku pon proceed to task 3 pic.twitter.com/K6YAjq5MLq

Pada awalnya, Afiq mendapatkan wang seperti dijanjikan tetapi semuanya bertukar menjadi mimpi ngeri apabila tugas ketiga yang diambilnya melebihi had masa ditetapkan dan berlaku sedikit kesilapan.

Oleh itu, Afiq telah menghubungi recruiter yang bertanggungjawab untuk mendapatkan refund dan mengatakan tidak perlu komisyen seperti dijanjikan tetapi disebabkan sudah melebihi masa maka dia perlu membayar denda terlebih dahulu.

So bila aq da bayar rm3299 utk penalty tu die ckp system pulak down kena tunggu esok 11am (16/3/22) utk cont refund. So kat sini sya mmg bodoh bru nk start stop bukan apa sebab sya nk balik duit refund tu sbbtu lah sya bgi apa yg die nak semua tu 😢 tp harapan palsu.

Akan tetapi, individu yang dikenali sebagai Sophia mengatakan bahawa sistem ‘down’ dan hanya boleh refund pada keesokkan hari. Sehingga ke hari ini, wangnya masih belum diterima dan merasakan diri ditipu maka Afiq pun membuat laporan polis.

Perkongsian Afiq telah meraih perhatian orang ramai dan rata-rata netizen menzahirkan rasa simpati kepadanya. Malah, ada juga netizen mengatakan pernah berdepan dengan modus operandi sama dan lega tidak tertipu.

actually depa guna pic and nama orang lain I mean dua dua fake, sebab I had experience and almost masuk trap but I found out the DP is the one of influencers that I know and she introduced me with the name ‘Aminah’. Tapi saja la masuk group tengok2 ada orang kena aigo 😭

Saja try tengok sebab kata nak bagi job. Tapi bila dah suruh transfer ni aku terus malas. Dahtu siap hari2 pulak tanya.

Benda sama ja yang mana kata nak bagi part time job ni. Konon boleh buat kerja bila2 masa saja. pic.twitter.com/at3xmRGcFs

If a job requires you to PAY THEM FIRST in order for them to PAY YOU LATER, just dont.

You shouldnt be paying shit to work. It should be the other way around. Tak kiralah legit company ke atau scam. Never ever fork out your own money. https://t.co/bTTTuWpPU2

— 📝 LLW. Angking  (@LissaLaila) March 17, 2022

Bukan itu sahaja, para netizen turut mengatakan kini banyak iklan kerja yang sebenarnya hanyalah ‘scam’ dan orang ramai perlu berhati-hati ketika meminta pekerjaan.

Sementara itu, kami kongsikan beberapa artikel berkaitan kes penipuan pada pautan di bawah ini.

Curi Gambar Mangsa Di Media Sosial, ‘Scammer’ Ugut Santau Jika Tidak Beri RM100

Lihat Bagaimana Scammer Menyamar Sebagai ‘Pilot’ Di Facebook Untuk Tipu Wanita Tempatan

Diminta Bayar RM279 Sewaktu COD, Wanita Ini Dedahkan Taktik Terbaru ‘Scammer’


Mangsa Kebakaran Moscow, Nur Atikah Alias Permata Bidang Perubatan Dan Lapangan Dakwah

Baru-baru ini negara digemparkan dengan berita kebakaran asrama di Rusia yang melibatkan pelajar-pelajar perubatan Malaysia di sana. Rentetan daripada perisitiwa itu, Nur Atikah Alias, 25 yang cedera dalam kebakaran di kampus Universiti Kajian Perubatan Kebangsaan Rusia bulan lepas, telah meninggal dunia pada 5 Mei 2015, waktu Malaysia 7.30 petang di Hospital Sklifosovskogo, Moscow, Rusia. Beliau pelajar tahun akhir dan dijangka akan tamat pengajian pada pertengahan tahun ini.

Ramai pengguna media sosial berasa kagum dengannya apabila membaca berita dan menilik laman Facebook miliknya. Sesungguhnya kami turut tertarik dengan personaliti Nur Atikah Alias. Alhamdulillah kami diberi kesempatan menemubual seorang doktor yang pernah mengendalikan Nur Atikah Alias semasa sesi student attachment di Hospital Kuala Krai, Kelantan.

Pertama kali Nur Atikah Alias berhubung dengan Dr. B sewaktu beliau mula-mula membuat attachment di Hospital Kuala Krai. Masa itu beliau pelajar Tahun 4 yang baru nak masuk Tahun 5, telah meminta tolong melalui Whatsapp untuk menghantarkan borang attachment.

Menurut Dr. B, Nur Atikah Alias seorang pelajar perubatan yang sememangnya bersungguh-sungguh semasa menjalani sesi student attachment itu. Terserlah semangat untuk belajar, beliau patuh pada arahan-arahan dari doktor-doktor di Hospital Kuala Krai. Disamping itu beliau seorang yang peramah, penyantun dan selalu senyum. Beliau juga pernah meluangkan masa memasak dan menyediakan makanan untuk staf di hospital. Perwatakannya yang lemah lembut, mudah tersenyum, tidak sombong dan baik hati ini membuatkan staf-staf hospital mudah mesra dengannya.

Terkejut dan berasa sedih dengan berita pemergiaan Nur Atikah, Dr. B menyatakan rakannya, seorang doktor di Kuala Krai merupakan tunang kepada Nur Atikah. Pasangan ini merancang untuk berkahwin dalam jangkamasa 2 hingga 3 bulan lagi.

Dari pemerhatian Dr. B, Nur Atikah memang baik orangnya. Beliau harapan keluarga dan pernah menjaga adiknya yang masuk wad di hospital ini. Beliau juga beri komitment yang tinggi dalam usrah dan program keagamaan di Moscow, Rusia. Bahkan di Malaysia pun beliau ada terlibat dengan program-program keagamaan. Begitulah beliau yang sangat menginginkan kebaikan untuk dunia ini.

Dari segi belajar pula, beliau seorang yang sangat bersungguh-sungguh untuk belajar di mana setiap kali cuti musim panas tiba, beliau akan meluangkan masa untuk belajar di hospital. Beliau sememangnya bersungguh-sungguh untuk menjadi seorang doktor dan itulah yang menyebabkan beliau tidak putus asa untuk belajar.

Bagi Dr. B, pemergiaan Nur Atikah Alias meninggalkan kesan yang sangat mendalam dan dirasai oleh orang-orang yang pernah mengenali beliau. Manakala, umat Islam kehilangan seorang permata dalam bidang perubatan dan lapangan dakwah.

Terima kasih buat Dr. B kerana sudi berkongsi kisah Nur Atikah Alias yang pastinya menjadi inspirasi kepada masyarakat di Malaysia hari ini.

Video tribute buat Nur Atikah Alias oleh rakan-rakannya di Rusia:

LIKE dan FOLLOW Vocket di Facebook serta Instagram


Mangsa Proton Wira Kongsi Situasi Yang Berlaku Semasa Kemalangan Dengan Toyota Yaris

Pada petang semalam tular satu rakaman video dashcam menunjukkan sebuah Proton Wira dilanggar oleh sebuah Toyota Yaris. Insiden tersebut telah menyebabkan bahagian kanan hadapan kereta Proton Wira tersebut hancur teruk.

Lebih merisaukan lagi apabila di dalam kereta tersebut ada seorang penumpang wanita yang sedang mengandung.

A post shared by VOCKET Car Club (@vocketcarclub)

Mangsa wanita yang terlibat dalam kemalangan semalam telah berkongsi pengalamannya bersama The Vocket. Menurutnya, semasa kejadian berlaku dia dan suaminya dalam perjalanan pulang dari Hospital Kuala Lumpur setelah selesai membuat pemeriksaan bayi dalam kandungan yang sudah berusia 7 bulan.

Secara tiba-tiba ada kereta Toyota Yaris dipandu dengan laju dari arah bertentangan sehingga masuk ke dalam laluan pasangan suami isteri ini lalu menyebabkan kedua-dua merempuh antara satu sama lain.

Impak pelanggaran tersebut telah mengakibatkan pemandu Proton Wira mengalami kecederaan di kepala dan kemungkinan kakinya retak, manakala mangsa wanita mendapat dua jahitan di bahagian kepala.

Tambah mangsa wanita itu lagi, dia perlu membuat pemeriksaan dengan doktor pakar untuk memeriksa kandungan mereka kerana takut uri tercabut akibat hentaman yang dahsyat semasa kemalangan tersebut berlaku.

Mangsa wanita itu turut berpesan walaupun ketika waktu kejadian mereka memandu pada kadar yang sepatutnya, namun masih ada segelintir pemandu yang mengabaikan keselamatan diri sendiri sehingga menyusahkan pengguna jalan raya lain.

Sama-sama kita mendoakan semoga pasangan suami isteri ini cepat sembuh seperti sedia kala dan kandungan bayi mereka dalam keadaan baik-baik sahaja.

Kemas Kini 22 Ogos 2022: Alhamdulilah setelah membuat pemeriksaan, bayi selamat di dalam kandungan. Pasangan suami isteri tersebut mengucapkan ribuan terima kasih kepada orang ramai yang mendoakan kesejahteraan mereka.

Pada masa yang sama, pemilik Proton Wira tersebut menyatakan kes ini sudah dibawa kepada polis dan akan diselesaikan mengikut undang-undang.

Baca lagi artikel-artikel yang menjadi pilihan pembaca The Vocket sepanjang minggu ini melalui pautan di bawah.

Orang Ramai Puas Hati Lihat Honda City ‘Kantoi’ Tak Lepas Menyelit Mahu Elak Bayar Tol

‘Sudah Dihujung, Malu Tolak Tepi’- Pemuda Nekad Berlari Tumpang Tandas Di SJR Curi Perhatian Netizen

Panik Dikejar Anjing, ‘Rider’ Ini Cuba Selamatkan Diri Sehingga Rempuh Pagar Rumah Orang


7 Smartphone Berbaloi Anda Dapatkan Sempena Promosi Hari Terakhir Lazada Sale

Flashsale Lazada kembali lagi. Kali ini lebih epik memandangkan Lazada sedang menyambut ulang tahun mereka yang kelima. Untuk menghargai para pembeli yang selama ini menyokong syarikat mereka, Lazada berbesar hati untuk menawarkan potongan harga sehingga 70% untuk barangan yang terpilih! Wow!

Tidak kira sama ada barangan makanan seperti Maggi dan Milo Cube yang sedang viral ketika ini sehinggalah kepada barangan elektronik dan TV semuanya dijual dengan harga promo.

Dalam pelbagai kategori, kami tertarik untuk berbincang dengan lebih lanjut mengenai smartphone yang ditawarkan dengan harga promosi sempena ‘5th Birthday Suprise’ ini. Berikut merupakan 5 telefon yang berbaloi anda dapatkan melalui promosi yang bakal tamat pada hari ini.

Kami mulakan pemilihan smartphone dengan harga yang rendah terlebih dahulu. Smartphone yang pertama dalam senarai kami adalah Xiaomi Redmi 4A.

Sebab utama smartphone ini dipilih adalah berdasarkan spesifikasi yang ditawarkan. Bermula dengan harga RM459 anda sememangnya sudah mampu mendapatkan smartphone low-end dengan spesifikasi menarik.

Hadir dengan saiz dan warna yang comel, smartphone ini sangat sesuai buat anda sedang mencari smartphone kedua atau untuk penggunaan yang tidak begitu berat.

Redmi 4A juga merupakan model terbaru keluaran Xiaomi serta mampu menjalankan aplikasi-aplikasi asas seperti Facebook, WhatsApp dan Telegram dengan baik. Anda boleh dapatkannya dengan beberapa pilihan warna menarik di sini.

Smartphone mid-range kesukaan ramai kini telah hadir dengan model terbaru. Pada tahun lepas, Vocket telah memilih Xiaomi Redmi Note 3 sebagai smartphone terbaik dibawah harga RM1,000 buat anda yang mahukan smartphone dengan saiz skrin besar serta harga yang berpatutan.

Untuk pasaran tempatan, cuma satu versi yang ditawarkan dengan penggunaan processor Snapdragon 625, 3GB RAM dan 32 GB ruang storan. Berdasarkan spesifikasi yang ditawarkan, Xiaomi Redmi Note 4 dilihat tidak mempunyai masalah untuk penggunaan harian.

Anda boleh klik di sini untuk mengikuti ulasan Vocket mengenai Xiaomi Redmi Note 4 secara penuh.

Terbaru, Xiaomi Redmi Note 4 kini dikeluarkan dengan warna hitam elegant beserta waranti daripada Xiaomi Malaysia dengan harga penjualan RM799 sahaja. Anda boleh dapatkan smartphone ini di Lazada jika anda sedang mencari smartphone paling berbaloi dengan budget dibawah RM1,000.

Seperti yang banyak diiklankan, Oppo F1 Plus sememangnya direka buat mereka gemar berswafoto atau selfie.

Sesuai dengan tagline Oppo iaitu ‘Selfie Expert’ model ini disertakan dengan kamera hadapan 16-megapixel serta kamera belakang 13-megapixel. Pada pendapat kami paparan 5.5-inci yang disertakan ini sudah cukup puas buat mereka yang mahukan skrin yang besar serta kamera hadapan yang cantik.

Oppo kini sedang mengadakan promosi pada model ini dan anda boleh dapatakannya dengan harga RM1,298 khusus di Lazada beserta pembayaran secara ansuran.

Jika 3 telefon yang kami bincangkan sebelum ini lebih kepada mereka yang mahukan smartphone berbaloi dengan budget mereka, kali ini kami perkenalkan kepada smartphone high-spec dengan harga paling berbaloi.

Untuk pengetahuan anda, Oneplus 3T merupakan smartphone yang berjaya memberi saingan terbaik di dalam kategori Android. Kamera 16 megapixel Oneplus 3T antara kamera terbaik di dalam kelompok Android setakat ini.

Apa yang membezakan OnePlus 3T berbanding model sebelumnya iaitu Oneplus 3 adalah penggunaan processor Snapdragon 821 berbanding Snapdragon 820 pada Oneplus 3.

Kamera hadapannya juga sedikit berbeza dengan penggunaan kamera 16 megapixel. Jika anda kerap gunakan kamera hadapan dan mempunyai budget yang lebih, OnePlus 3T pastinya menjadi pilihan paling berbaloi untuk smartphone Android ketika ini.

Dalam pada itu, mendapatkan OnePlus 3 tidaklah bermakan spesifikasi yang dikeluarkan outdated. Dari segi software update, setakat ini, kedua-duanya dilancarkan secara serentak dengan penggunaan Android 7.1.1. Klik di sini untuk mendapatkan OnePlus 3T beserta harga promosi.

Memandangkan Samsung Galaxy S8 bakal dilancarkan tidak beberapa hari lagi, Samsung kini sedang giat menjalankan promosi bagi model flagship mereka sebelum ini iaitu Samsung Galaxy S7 dan Samsung Galaxy S7 Edge.

Pengurangan harga yang ditawarkan adalah sebanyak RM500 dan kini Lazada turut menawarkan kedua-dua model dengan diskaun yang lebih lagi. Samsung Galaxy S7 kini boleh didapati dengan harga RM2099 manakala Samsung Galaxy S7 Edge dengan harga RM2399 sahaja.

Antara smartphone yang masih releven anda boleh dapatkan ketika ini jika anda sukakan UI Samsung serta skrin AMOLED yang memang detail dan vibrant.

Buat anda yang pernah menggunakan kamera Huawei P9 atau melihat imej daripada smartphone kami pasti anda akan berasa kagum dengan penyediaan bokeh yang sangat awesome disetiap gambar yang diambil.

Memfokuskan kepada kamera hasil kerjasama bersama Leica, Huawei pada tahun ini telah melancarakan model terbaru mereka iaitu Huawei P10. Secara asasnya, anda boleh jangkakan kamera yang lebih power berbanding model sebelumnya yang sudah mengangumkan pada pendapat kami.

Processor yang digunakan juga dikemaskini membolehkan anda multitask serta menggunakan smartphone tanpa masalah melibatkan lagging. Jika anda seorang yang suka mengambil gambar menggunakan smartphone serta mementingkan kualiti Huawei P10 antara yang terbaik untuk anda dapatkan ketika ini.

Anda boleh ikuti penjelasan lanjut mengenai Huawei P10 di sini sebelum anda berniat untuk membuat pra-tempahan di Lazada yang bakal mula dijual secara rasmi pada 31 Mac ini. Dalam pada itu, Huawei P9 juga turut dijual beserta harga promosi. Klik di sini untuk maklumat lanjut.

Jika anda sedang bercadang untuk mendapatkan model terbaru iPhone serta menantikan harganya rendah sedikit, inilah masanya. Promosi yang dijalankan bermula hujung Februari ini nampaknya bakal berakhir 5 hari sahaja lagi pada 25 Mac 2017.

Jumlah potongan sebanyak RM500 dan keatas untuk model Apple iPhone 7 dan & 7 Plus antara yang anda boleh jangkakan dengan melalui sale daripada kedua-dua syarikat ini. Memang berbaloi sangat kalau anda dah lama menabung untuk dapatkan iPhone terbaru ini. Berikut merupakan senarai harganya:

Apple iPhone 7 32GB: (Sebelum; RM3199), (Selepas; RM2840)
Apple iPhone 7 128GB: (Sebelum; RM3699), (Selepas; RM3099)
Apple iPhone 7 256GB: (Sebelum; RM4199), (Selepas; RM3479)

Apple iPhone 7 Plus 32GB: (Sebelum; RM3799), (Selepas; RM3529)
Apple iPhone 7 Plus 128GB: (Sebelum; RM4299), (Selepas; RM3769)
Apple iPhone 7 Plus 256GB: (Sebelum; RM4799), (Selepas; RM4679)

Selain itu, beberapa model turut dijual dengan harga yang lebih rendah termasuk model-model seperti iPhone 6 dan iPhone 6S. Perbezaan harga adalah mengikut kepada saiz storan sesebuah iPhone.

Sedikit tips buat anda, anda boleh ikuti langkah yang tertera di Lazada untuk dapatkan penjimatan lebih lagi dengan penggunakan kod diskaun atau kad debit yang terpilih.

Terdapat banyak lagi pilihan smartphone lain di Lazada sempena sale kali ini. Oh ya, sale ini bermula sejak 22 Mac – 24 Mac. Hari ini adalah hari terakhir untuk anda rebut peluang membeli barangan di atas pada harga sale. Jadi apa tunggu lagi. Jom serbu Lazada Malaysia sekarang!


Mangsa Serangan Binatang Buas Boleh Mohon Bantuan Kewangan Dari JKM

JKM BOLEH BERI BANTUAN KEWANGAN JIKA DISERANG BINATANG BUAS!

Aku sangat bersimpati terhadap kejadian yang menimpa adik Nuri yang dipatuk ular hingga meninggal dunia di Kota Bharu semalam.

Apa yang aku nak bagitahu kat sini, sebenarnya ramai orang tidak tahu mangsa  / waris serangan binatang buas ini boleh memohon bantuan daripada Jabatan Kebajikan Masyarakat (JKM) menerusi tabung khas yang dikenali sebagai Tabung Bantuan Mangsa Serangan Binatang Buas.

So far aku difahamkan kes paling banyak menerima bantuan adalah membabitkan serangan ular, buaya, babi hutan dan beruang. Liputan tabung itu juga dah diperluas kepada serangan haiwan akuatik seperti ikan pari dan obor-obor.

Kadar bantuan berdasarkan kepada tahap kecederaan yang dialami mangsa dengan kadar maksimum RM20,000 bagi mangsa yang meninggal dunia, koma atau hilang upaya kekal.

Bagi kes hilang upaya sebahagian, kadar bantuan ditentukan berdasarkan peratusan kategori kecederaan.

Tabung yang diluluskan Kabinet pada 2004 itu diuruskan Jabatan Kebajikan Masyarakat (JKM) manakala Jabatan Perlindungan Hidupan Liar dan Taman Negara (Perhilitan) bertanggungjawab menyediakan laporan terperinci kes untuk dijadikan asas permohonan bantuan.

Antara binatang yang melayakkan mangsa menerima bantuan ialah gajah, seladang, babi hutan, beruang, harimau, ular sawa, ular-ular berbisa dan primat (beruk, kera, siamang, ungka, lotong dan kongkang).

So aku dah bagitau ni tolong-tolonglah SEBARKAN. Betul, wang tak boleh ganti nyawa tapi at least boleh ringankan beban keluarga mangsa.

Jadi kalau anda atau ahli keluarga anda kena serangan sebegini, pergi terus pejabat JKM terdekat untuk mohon bantuan!

Baca lagi: Saintis Amatur Biarkan Dua Ular Paling Berbisa Gigit Tangannya Untuk Buktikan Dirinya Kebal


Manipulasi Simpati, Ini Taktik Berkesan Peniaga Kerepek Jalanan Kutip RM150 Dalam Sejam

Akal, emosi dan sentimen. Salah satu perniagaan aku ialah menjual buah Nanas MD2, Nanas potong MD2 dan Jus Nanas MD2 100%.

Aku seronok dan tidak segan untuk menjual nanas di jalanan dan kaki lima. Melalui berniaga di jalanan dan kaki lima, aku dapat melihat dan merasai sedikit sebanyak perit jerih peniaga jalanan dan ragam-ragam pelanggan.

Pengalaman aku berniaga di kaki lima Maybank Seksyen 9 Bandar Baru Bangi, aku dapat melihat betapa lebih menguntungkan mencari ‘perniagaan’ berupa SIMPATI dan sentimen.

Lebih kurang jam 8.30 malam, setiap kali aku sampai ke Maybank untuk berniaga, akan kelihatan 2 orang dari Selatan Thai yang berpangkat pakcik dan makcik memakai Kopiah, kain pelekat, tudung labuh dan sanggup duduk langsung di atas lantai kaki lima. Memang nampak kesian. Berkesan sungguh emotional effect pada org lain hanya dengan taktik duduk direct atas lantai.

Padahal kotor lantai itu. Yang makcik itu akan letaklah keropok (tak berkualiti dan murahan) atas lantai. Tak susun elok-elok pun, macam tak minat untuk menjual. Yang pakcik pula, bawa bam (tiada kualiti dan murahan) dalam beg kecil kononnya sebagai barang perniagaan. Harga yang dijual RM10 sangat tidak setimpal dengan kualiti barang yang dijual.

Mereka sentiasa datang awal dan akan port betul-betul di kiri kanan pintu masuk bank. Terpaksalah aku pergi jauh dari lokasi strategik yang mereka sudah ambil. Mereka boleh berbahasa Kelantan dan akan cuba create ‘small talk’ dengan aku mungkin sebab segan dengan kehadiran anak tempatan yang mencari rezeki berniaga ditanah air sendiri.

Kalau dibandingkan bisnes model aku dengan mereka, jauh lebih sukar bisnes aku sebab untuk aku set up booth sahaja akan mengambil masa 20 minit. Itupun kalau aku dapat parking MPV dekat dengan kaki lima dan dapat offload barang dgn lebih efisyen. Itupun kalau parking yang kosong. Selepas itu, aku kena angkat 2-3 bakul berisi nanas seberat 50-100kg, peti sejukbeku, polystrene berisi nanas potong dan jus, penimbang digital, 3 keping plywood untuk letak nanas, kain untuk lap botol jus, tisu, baldi kecik isi air utk cairkan jus yg beku, bekas duit tukar, tester nanas, toothpick, beg plastik, stand up bunting, papan harga, dan lain-lain.

Itu belum diambil kira proses persediaan sebelumnya iaitu proses mengupas kulit nanas, membuang mata nanas, memotong nanas, slow juicing nanas, memasukkan dalam container plastik dan botol jus, melabelkan bekas dan botol dgn stiker produk dan lain-lain. Kesimpulannya, bisnes model aku berteraskan kualiti, harga berpatutan dan usaha yang gigih. PENAT.

Setelah aku bersedia untuk memulakan proses menjual produk nanasku, kagum aku melihat ‘perniagaan’ berteraskan simpati pakcik makcik itu begitu laris. Boleh kata ada sahaja pelanggan yang ‘mencampakkan’ duit kertas RM10 dan RM5 kepada mereka. Yang lebih menakjubkan, pelanggan tidak mengambil apa-apa pun barang jualan mereka. Ajaib sungguh. Duit masuk, barang tak keluar. WOW!

Sedang aku pula, walaupun nanas MD2 aku sedap, berkualiti, value for money dan hanya dijual pada harga RM6, pelanggan akan bertanya macam-macam dan membuat muka serius sebelum membeli. Itupun hanya dibeli setelah aku berjaya memberi layanan dan penerangan yang dapat meyakinkan mereka.

Ada juga insiden di mana, seorang pelanggan muslimah siap berniqab ini baru keluar bank dan terus meluru ke booth nanasku. Ku sangkakan hendak beli nanas, rupa-rupanya hendak tukar duit sahaja. Tanpa berfikir, aku pun menukarkan duit RM10 dia kepada RM5 dua keping. Ingatkan uuntuk apa, rupa-rupanya diberikan RM5 itu kepada setiap seorang pakcik dan makcik bersila atas lantai itu tanpa mengambil satu barang jualan pun. Tiada pun dia hendak beli satu pun jualan Nanasku. Tak apalah, tiada rezeki.

Dari jam 8.30 malam sehingga 9.30 malam , aku anggarkan pendapatan pakcik dan makcik itu boleh mencecah RM150 setiap seorang. Sungguh lumayan. Hanya dalam 1 jam. Sedang aku masih terkial-kial hendak buat sales RM30 sahaja pun. Penat berdiri, menyusun buah, mengelap botol yg basah dan lain-lain. Seronoknya ‘perniagaan’ mereka.

Ada sekali tu, duit tukar aku dah habis. Jadi aku risau tak dapat hendak bagi duit tukar pada pelanggan nanti. Jadi aku minta pada pakcik dan makcik untuk tukar not RM50 aku sebab aku tahu mereka dapat banyak duit not RM10 dan RM5. Yang menyedihkan, mereka kata tiada dan tak dapatlah aku tukar duit dengan mereka. Nampak sangat menipu. Aku rasa mereka telah dilatih untuk tidak bagi kerjasama sebab nanti ‘kantoi’ mereka dapat banyak duit.

Setelah beberapa kali aku berniaga di situ, aku dapat rasakan mereka rasa ‘tak sedap’ sebab mereka tahu aku tahu ‘taktik’ mereka dan pendapatan mereka. Mereka cuba berbaik-baik dengan aku, biasalah sembang tanya itu ini. Kadang-kadang macam kenen nak makan percuma. Maaf, aku tak dapat bagi. Dia mampu beli sebab dapat duit banyak. Cuma tidak mahu beli supaya nak kekal nampak susah dan nampak kesian. Sedang aku yang penat berusaha nak proses nanas tu lagi, nak berniaga lagi, tiada siapa hendak kesian.

Jadi aku layan begitu sahajalah mereka dan ada sekali tu aku bagi penegasan sikit (indirect) yg aku berniaga bukan mudah, kena usaha lebih, ada proses. Bukan senang nak dapat duit orang. Pakcik tu terasa. Terus bangun dan berlalu. Malu kot.

Aku perati, dekat-dekat jam 12 malam (ATM tutup), akan sampai satu TOYOTA HILUX dengan nombor plat Thailand. Parking jauh sedikit, kerana mahu menyorok mungkin. Akan disuruh seorang budak kecik untuk pergi ke pakcik dan makcik ini. Macam messenger lah supaya tidak nampak pemandu Hilux tu. Pakcik dan makcik itu pun akan berjalan menuju ke Hilux itu membawa hasil yg lumayan.

Dan berlalu pergilah bisnesman dan bisneswoman hebat dari Selatan Thai itu. Esok mereka mari lagi dari siang sampai ke malam. Hasil perniagaaan mereka akan dibawa ke tempat mereka tanpa memberi apa-apa faedah kepada anak jati Malaysia yg masih ramai yang susah dan gigih berusaha siang malam.

Bisnes model menagih simpati dan ‘agama’ sangat berjaya di dalam pasaran orang Melayu di serata lokasi. Orang Melayu memang ‘cerdik’.

Muka aku sebijik macam Cina. Orang Cina pun ingat aku Cina. Jadi, kalau aku jaga booth aku, orang Melayu tengok atas bawah dari jauh. Payah nak singgah membeli. Apa nak buat. BMF punya ‘kejayaan’.

Jadi, walaupun aku paling tak suka ‘menunggang’ agama, aku terpaksa pakai kopiah semasa berniaga. Analisa aku menunjukkan, jumlah sales sangat jauh berbeza apabila aku memakai kopiah dengan apabila aku tidak berkopiah. Sales jatuh teruk apabila aku tertinggal kopiah aku di rumah. Pelik. Produk aku kualiti dan halal tetap yang sama tetapi Sales figure berbeza apabila berkopiah dan tak berkopiah. Real!

Penat aku menulis, namun aku yakin pasaran orang Melayu akan terus ‘cerdik’ mengkayakan orang Selatan Thai, orang Pakistan berjubah dan berjambang, orang Afganistan berjubah, penunggang agama dan watak-watak kesian. Tidak menilai melalui kualiti, kebersihan dan harga barang yang dibeli.

Patutlah sehingga hari ini orang Islam dan Melayu masih belum dapat membuat kapal terbang sendiri, kereta sendiri, basikal, handphone sendiri, waima seluar dalam sendiri pun belum lagi. Sebabnya, buat apa susah payah buat dan keluarkan teknologi sendiri. Kan lebih syok duduk atas lantai dan menadah tangan mengaut untung.

Dan aku juga yakin, selagi orang Islam meminta-minta, menipu dan masih tidak ‘cerdik’ di dalam memberi sedekah atau membeli, umat Islam akan terus mundur. Buktinya ialah, mana ada negara-negara maju seperti Jepun, Korea, Switzerland, Denmark, Australia dan lain-lain yang rakyatnya akan menyusun strategi, taktik dan meminta-minta dan menagih simpati.

Berniaga itu SUNNAH. Meminta-meminta bukan SUNNAH. Gunakan akal kita. Bukan hanya emosi. Sebelum itu, kalau anda berminat untuk membeli nanas MD2, bolehlah hubungi nombor ini atau Waze sahaja ‘MD2 KING 2020’. Terima kasih.

Ini pula kisah lelaki ini yang meraih wang ringgit dengan menjadikan gambar kanak-kanak dengan penyakit kronik sebagai ‘umpan’ untuk menipu orang ramai.

Guna Gambar ‘Anak Sakit’ Untuk Raih Simpati Taktik Terbaru Scammer Menipu Netizen

Rakaman Wanita Ini Minta Sedekah Sambil Berjudi Cetus Perdebatan Antara Netizen


‘Manja Kani’ Kurus Kerana Sibuk Memikat Singa Betina Untuk Mengawan

Selepas menjelaskan singa mereka yang tular sebelum ini kelihatan kurus kerana bertukar diet daripada ayam ke daging, pihak Zoo Negara kini tampil menjelaskan kesibukan dan usaha yang berterusan untuk mengawan turut menjadi punca kepada perkara tersebut.

Menurut laporan Astro Awani, singa jantan tersebut Manja Kani mengalami penurunan berat badan ketara kerana perubahan corak makanan ketika musim mengawan.

“Manja Kani dan Manja Ela (singa betina) dalam proses mengawan sejak kebelakangan ini dan itu yang menyebabkan Manja Kani kadang-kadang tidak makan.

“Ini perkara biasa bagi spesies panthera leo namun kes Manja Kani lebih ketara kerana dipengaruhi oleh singa betina yang enggan mengawan, serta perlakuannya memaksa betina untuk mengawan,” kata Timbalan Presiden Zoo Negara Malaysia, Rosly Ahmat Lana kepada Astro AWANI.

Sebelum ini tular di media sosial gambar singa tersebut yang kelihatan kurus daripada kebiasaan yang dikongsian MohdFaizalHassan di Twitter.

Pray for our skinny lion. This big catwas once the king of his land.

(Today's picture by @zlkha_z ) pic.twitter.com/cSKtdphRyt

— MohdFaizalHassan (@f4izalhassan) June 11, 2020

Pihak Zoo Negara bagaimanapun tampil menjelaskan perkara itu berlaku kerana singa tersebut, Manja Kani bertukar pelan makanan daripada daging kepada ayam.

Ia difahamkan susulan daripada kekurangan bekalan daging pada musim perintah kawalan pergerakan ketika ini dimana pembekal tidak dapat menghantar bekalan daging yang diperlukan pihak mereka.

Manja Kani bagaimanapun menurut pihak pengurusan Zoo Negara kini sudah mula diberi daging sejak seminggu yang lalu dan didapati semakin berselera selepas dihidangkan dengan daging.

Bersama kita harapkan agar hubungan Manja Kani dan Manja Ela dapat berjalan dengan baik di musim mengawan ini agar singa kesayangan ramai ini dapat kembali sihat dan perkasa seperti kebiasaannya.

Situasi COVID-19 yang melanda dunia ketika ini bukan saja memberi kesan kepada manusia tetapi haiwan juga antara yang terkesan. Baca mengenai ‘Harimau Malaya’ di Amerika Syarikat yang dijangkiti wabak itu di pautan di bawah.

Harimau Malaya Yang Bernama ‘Nadia’ Diuji Positif COVID-19 Di New York

Lebih 30 Haiwan Terbunuh Selepas Zoo Terbakar Disebabkan Sambutan Tahun Baharu

Selfridges Bakal Hentikan Jualan Produk Yang Diperbuat Daripada Kulit Haiwan Eksotik


Manny Pacquiao Bakal Berentap Di Kuala Lumpur Julai Ini

Selama hampir setahun tidak ke gelanggang akhirnya Manny Pacquiao yang akan kembali untuk mencabar juara dunia pemegang title secondary welterweight world, Lucas Matthysse pada 14 Julai ini di Kuala Lumpur.

Ikon sukan tinju Filipina dan Senator Pacquiao, pada mulanya beliau berjenaka untuk mengadakan perlawanan ini pada bulan lepas, tetapi kini ia akan menjadi realiti dan ia juga sudah disahkaan oleh CEO Golden Boy Promotions Oscar yang mengesahkan kenyataan pertandingan di laman media sosial di Twitter.

“Signed, sealed, and delivered: Proud to officially announce that WBA welterweight world champion Lucas Matthysse will put his title on the line against Manny Pacquiao in Kuala Lumpur, Malaysia on Saturday night July 14 (U.S. time).”

Kata beliau, “Pertandingan mungkin akan menjadi perlawanan yang sukar, Matthysse yang terkenal peninju knockout fighter, ia tidak melemahkan semangat saya malahan saya lebih teruja untuk berlawan untuk menjadi juara dunia sekali lagi. Saya mungkin seorang underdog di dalam perlawanan ini saya tetap akan mencuba untuk buat terbaik. Ia berfungsi sebagai motivasi besar bagi saya untuk berlatih dan berjuang keras memenangi mahkota gelaran ini” tambah Pacquiao, yang merupakan pemegang rekod 8 kali.

Siapakah akan menang perlawanan ini nanti? Manny Pacquiao tewas perlawanan sebelum ini kepada Jeff Horn pada Julai tahun lepas dan Matthysse pula mempunyai rekod 39 kemenangan termasuk 36 dengan kalah mati (K.O) dengan empat kekalahan, memenangi tali pinggang WBA kosong selepas mengalahkan Teerachai Sithmorseng dari Thailand pada Januari lepas. Sama-sama kita nantikan.


Manny Pacquiao Pula ‘Cabar’ McGregor Untuk Perlawanan Tinju

Secara tiba-tiba legenda sukan tinju Filipina, membuat satu ‘cabaran’ halus kepada Conor McGregor. Dalam satu gambar di Instagram, Pacquiao mengucapkan Happy Thanksgiving kepada McGregor bersama hashtag #realboxingmatch #2018.

Happy Thanksgiving! Stay fit my friend. #realboxingmatch #2018 @thenotoriousmma

A post shared by Manny Pacquiao (@mannypacquiao) on Nov 23, 2017 at 5:09am PST

Nampaknya semakin diterima McGregor dalam sukan tinju ini. Mana tidaknya. Ianya merupakan lubuk wang kepada kedua-belah pihak. Semasa perlawanan McGregor dan Floyd Mayweather, perlawanan itu menyaksikan setiap peninju menerima sekitar USD100 juta untuk Floyd Mayweather dan USD30 juta untuk Conor McGregor. Ini cuma hadiah kemenangan selepas memang tidak ditambah bayaran pay per view (PPV) seluruh dunia lagi.

McGregor tahun hadapan ingin kembali fokus dalam sukan UFC tetapi cabaran terbaru ini sesuatu yang tidak dijangka dan kemungkinan besar McGregor akan menyahut cabaran Pacquiao.

McGregor sebenarnya buat lebih banyak duit ketika bertinju dengan Floyd berbanding sepanjang kariernya bersama UFC. Adakah McGregor akan kalah akan kalah lagi atau mencipta kemenangan jika perlawanan ini benar-benar berlangsung?